
I. VISPĀRĪGA INFORMĀCIJA

1. Nolikumā lietotie saīsinājumi:
EIS – Elektronisko iepirkumu sistēma.
[bookmark: _Hlk235007227]Iepirkums – Iepirkums “Ūdensapgādes un sadzīves kanalizācijas tīklu paplašināšana, kanalizācijas sūkņu staciju  un to elektroapgādes pieslēgumu izbūve Jaunolaines ciemā, Olaines pagastā, Olaines novadā”, ID Nr. AS OŪS 2026/03_SPS.
Nolikums – Iepirkuma “Ūdensapgādes un sadzīves kanalizācijas tīklu paplašināšana, kanalizācijas sūkņu staciju  un to elektroapgādes pieslēgumu izbūve Jaunolaines ciemā, Olaines pagastā, Olaines novadā”, ID Nr. AS OŪS 2026/03_SPS nolikums ar pielikumiem.
Līgums – Iepirkuma līgums, kas tiks noslēgts ar Pretendentu, kuram Iepirkuma rezultātā tiks piešķirtas iepirkuma līguma slēgšanas tiesības (Nolikuma 9.pielikums).
Līguma darbu izpildes vieta: Jaunolaines ciems, Olaines pagasts, Olaines novads, LV-2127.
Vadlīnijas – Iepirkumu uzraudzības biroja izstrādātās vadlīnijas “Iepirkumu vadlīnijas sabiedrisko pakalpojumu sniedzējiem”, ar grozījumiem, kas stājas spēkā 09.06.2026 [footnoteRef:2]. [2:  Pieejamas https://www.iub.gov.lv/lv/iepirkumu-vadlinijas-sabiedrisko-pakalpojumu-sniedzejiem ] 

SPSIL – Sabiedrisko pakalpojumu sniedzēju iepirkumu likums.
Piegādātājs – fiziska vai juridiska persona, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus.
Ieinteresētais piegādātājs – Piegādātājs, kas saņēmis Iepirkuma nolikumu.
Pretendents – Ieinteresētais Piegādātājs, kurš ir iesniedzies savu piedāvājumu iepirkumā.

2. Pasūtītājs un kontaktpersona:
Pasūtītājs: AS “Olaines ūdens un siltums”, reģistrācijas numurs 50003182001; 
Adrese: Kūdras iela 27, Olaine, Olaines novads, LV-2114.
Tālrunis: +371 67963102; +371 25656363
Tīmekļvietne: https://www.ous.lv/ 
Pasūtītāja profils: https://www.eis.gov.lv/EKEIS/Supplier/Organizer/1930.
Pasūtītāja kontaktpersona: Zanda Ģērmane, tālr.: +371 25656363, e-pasts: iepirkumi@ous.lv

3. Iepirkuma priekšmeta apraksts un apjoms:
3.1. Iepirkuma priekšmets ir ūdensapgādes un sadzīves kanalizācijas tīklu paplašināšana, piecu jaunu kanalizācijas sūkņu staciju un elektroapgādes pieslēguma sūkņu stacijām izbūve, Jaunolaines ciemā, Olaines pagastā, Olaines novadā, tai skaitā:
· ielas ūdensapgādes tīklu OD110mm izbūve L4501m;
· ūdens pievadu OD32mm izbūve L1741m;
· [bookmark: _Hlk235017822]ielas pašteces sadzīves kanalizācijas tīklu  OD200mm izbūve L3882m;
· pašteces sadzīves kanalizācijas pievadu   OD160mm izbūve L1731m;
· sadzīves kanalizācijas spiedvadu ar OD no 63mm  līdz 110mm izbūve L838m;
· Piecu  pazemes tipa kanalizācijas sūkņu staciju un to elektroapgādes pievadu izbūve;
· Nesaistītu minerālmateriālu maisījuma (grants/šķembu) seguma atjaunošana 2924m2;
· Zaļās zonas atjaunošana 15907m2.
3.2. Darba uzdevums – veikt būvniecības darbus saskaņā ar SIA “Firma L4” izstrādāto tehnisko projektu, kas pievienots Pasūtītāja mājas lapā, sadaļā “iepirkumi” pie attiecīgā iepirkuma. Tehniskais projekts ir šī iepirkuma neatņemama sastāvdaļa.
3.3. Darbu izpildes termiņš – ne vēlāk kā 18 (astoņpadsmit) mēneši pēc līguma noslēgšanas  (Objektiem jābūt pabeigtiem un nodotiem ekspluatācijā). 
3.4. Darbu garantija – 60 mēneši no Galīgā Darbu pieņemšanas – nodošanas akta parakstīšanas brīža.
3.5. CPV kods: 45200000-9 Pilnīgas vai daļējas izbūves darbi un inženiertehniskie darbi.
3.6. Priekšmets nav sadalīts daļās, Pretendents nedrīkst iesniegt piedāvājumu variantus.
3.7. Piedāvājums jāiesniedz par visu apjomu.
3.8. Līguma izpilde tiek finansēta no Pasūtītāja finanšu līdzekļiem un ES KF piešķirtā līdzfinansējuma, tāpēc ņemot to vērā, projekta realizācijas laikā būvdarbu veicējam ir jānodrošina arī ES KF līdzfinansētajiem projektiem izvirzītās publicitātes prasības (informatīvo stendu izgatavošana un uzstādīšana). 
3.9. Darbu garantijas termiņš – 60 (sešdesmit) mēneši no Galējā darbu pieņemšanas – nodošanas akta abpusējas parakstīšanas dienas.

4. Informācija par Iepirkuma dokumentāciju
4.1. Pasūtītājs nodrošina brīvu un tiešu elektronisku pieeju Iepirkuma procedūras dokumentiem, un visiem papildu nepieciešamajiem dokumentiem Pasūtītāja profilā EIS e-konkursu apakšsistēmā https://www.eis.gov.lv/EKEIS/Supplier/Organizer/1930  un mājas lapā sadaļā “iepirkumi” pie konkrētā iepirkuma, sākot ar dienu, kad Iepirkumu uzraudzības biroja Publikāciju vadības sistēmā ir publicēts Paziņojums par iepirkumu, kuram nepiemēro Sabiedrisko pakalpojumu sniedzēju iepirkumu likumu.
4.2. Informācijas apmaiņa starp Komisiju un Ieinteresēto piegādātāju notiek rakstiski EIS e-konkursu apakšsistēmā. Jautājumi un atbildes tiek ievietotas EIS e-konkursu apakšsistēmas attiecīgā Iepirkuma sadaļā. Iepirkumu komisija nesniegs atbildes uz jautājumiem, kas uzdoti ārpus EIS.
4.3. Nolikums, Nolikuma grozījumi un cita informācija par Nolikumu tiek publicēta EIS E-konkursu apakšsistēmā pie attiecīgā Iepirkuma. Ieinteresētais piegādātājs EIS e-konkursu apakšsistēmā šī Iepirkuma sadaļā var reģistrēties kā Nolikuma saņēmējs, ja tas ir reģistrēts EIS kā piegādātājs[footnoteRef:3]. [3:  Informāciju par to, kā ieinteresētais piegādātājs var reģistrēties par Nolikuma saņēmēju sk. https://www.eis.gov.lv/EIS/Publications/PublicationView.aspx?PublicationId=883] 

4.4. Ja Ieinteresētais piegādātājs ir pieprasījis papildu informāciju par Iepirkuma nolikumā iekļautajām prasībām, Pasūtītājs atbildi sniedz 5 (piecu) darba dienu laikā, bet ne vēlāk kā 5 (piecas) dienas pirms Piedāvājumu iesniegšanas termiņa beigām.
4.5. Ja Pasūtītājs sniedz papildu informāciju, vienlaikus ar papildu informācijas nosūtīšanu Ieinteresētajam piegādātājam, kas uzdevis jautājumu, ievieto šo informāciju EIS Pircēja profilā, kur pieejami Iepirkuma dokumenti, norādot arī uzdoto jautājumu.
4.6. Ieinteresēto Piegādātāju pienākums ir pastāvīgi sekot Pasūtītāja profilā EIS e-konkursu apakšsistēmā https://www.eis.gov.lv/EKEIS/Supplier/Organizer/1930 publicētajai informācijai.

II. PRASĪBAS PIEDĀVĀJUMA NOFORMĒŠANAI UN SAGATAVOŠANAI

5. Piedāvājuma noformēšana
5.1. Piedāvājumam jāatbilst visām Nolikumā, tā pielikumos un normatīvajos aktos ietvertajām prasībām.
5.2. Piedāvājumu sagatavo latviešu valodā. Citā valodā sagatavotiem Piedāvājuma dokumentiem pievieno Pretendenta apliecinātu tulkojumu latviešu valodā, atbilstoši Ministru kabineta 2000. gada 22. augusta noteikumiem Nr. 291 “Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild Pretendents.
5.3. Pretendents piedāvājuma dokumentu noformēšanā ievēro Elektronisko dokumentu  likumā un Ministru kabineta 2005.gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus  piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem dokumentu  atvasinājumiem un tulkojumiem.
5.4. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018.gada 4.septembra noteikumiem Nr. 558 „Dokumentu izstrādāšanas un noformēšanas kārtība”.
5.5. Piedāvājumā iekļautajiem dokumentiem jābūt skaidri salasāmiem, bez labojumiem vai dzēsumiem, lai izvairītos no jebkādiem pārpratumiem. Ja ir izdarīti labojumi, tiem jābūt apstiprinātiem ar Pretendenta pārstāvēttiesīgās vai pilnvarotās personas parakstu. Jebkāda veida pretrunas starp skaitlisko vērtību apzīmējumiem ar skaitļiem un vārdiem, noteicošais būs apzīmējums ar vārdiem.
5.6. Piedāvājums jāiesniedz elektroniski EIS e-konkursu apakšsistēmā, izmantojot šādas izvēles iespējas:
· EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī konkursa sadaļā ievietotās formas;
· elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un pievienojot atbilstošajām prasībām (Pretendents ir atbildīgs par aizpildāmo formu atbilstību dokumentācijas prasībām un formu paraugiem);
· elektroniski sagatavoto piedāvājumu šifrējot ārpus EIS e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
5.7. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un neierobežotu piekļuvi piedāvājumā ietvertajai informācijai. Piedāvājums nedrīkst saturēt datorvīrusus vai citas kaitīgas programmatūras vai to ģeneratorus.
5.8. Ja piedāvājums ir šifrēts, pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai.
5.9. Sagatavojot piedāvājumu, Pretendents ievēro, ka:
· piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem lasāmā formātā (piemēram, Microsoft Office 2010 (vai jaunākas programmatūras versijas) formātā vai pdf formātā); 
· Pretendents piedāvājuma dokumentus paraksta ar drošu elektronisko parakstu un laika zīmogu vai ar EIS piedāvāto elektronisko parakstu;
· piedāvājuma dokumentus paraksta piegādātāja pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām pārstāvības tiesībām vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja pārstāvības tiesības, precīzi norādot pilnvarotajai personai piešķirto tiesību un saistību apjomu. Ja Pretendents ir ārvalstīs reģistrēta fiziska vai juridiska persona, un Piedāvājums vai kāds no Piedāvājuma dokumentiem, tiek parakstīts ar drošu elektronisko parakstu, kas satur kvalificētu laika zīmogu, tad ir jānorāda vietni (saiti), kur ir iespējams bez maksas un bez speciālas programmas uzstādīšanas uz datora verificēt (pārbaudīt) paraksta īstenumu.
5.10. Ja piedāvājumu iesniedz personu apvienība jebkurā to kombinācijā, Pieteikumā (Nolikuma 1.pielikums) norāda tās pilnvaroto pārstāvi ar tiesībām parakstīt visus ar iepirkumu saistītos dokumentus. Pieteikumam pievieno pilnvarojumu pārstāvēt personu apvienību, kas ir parakstīts katras personas apvienībā iekļautās personas pārstāvēttiesīgajam vai tā pilnvarotajam pārstāvim.
5.11. Ja piedāvājumu iesniedz piegādātāju apvienība, tai iepirkuma līguma slēgšanas tiesību iegūšanas gadījumā, ir pienākums pirms līguma noslēgšanas pēc savas izvēles noslēgt sabiedrības līgumu vai izveidoties atbilstoši noteiktam juridiskam statusam. 
5.12. Ja piedāvājumu iesniedz personālsabiedrība, Pieteikumā (Nolikuma 1.pielikums) norāda personu, kas šajā iepirkumā pārstāv attiecīgo personālsabiedrību, kā arī katras personas atbildības sadalījumu. 

6. Piedāvājuma iesniegšana
6.1. Piedāvājumi jāiesniedz līdz  2026. gada 07.augusts plkst. 10:00 EIS e-konkursu apakšsistēmā.
6.2.  Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām.
6.3.  Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam.
6.4. Piedāvājumu atvēršana sākas ne ātrāk kā četras stundas pēc piedāvājumu iesniegšanas termiņa beigām EIS e-konkursu apakšsistēmā. 
6.5. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
6.6. Pretendents, līdz piedāvājumu iesniegšanas termiņa beigām, var rakstiski grozīt vai atsaukt iesniegto piedāvājumu, izmantojot EIS pieejamos rīkus.
6.7. Piedāvājuma atsaukšanai ir bezierunu raksturs, un tā izslēdz Pretendentu no tālākas līdzdalības iepirkumā. Piedāvājuma maiņas gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis.

7. Piedāvājuma derīguma termiņš
7.1. Piedāvājumam jābūt spēkā ne mazāk kā 120 (viens simts divdesmit) kalendāra dienas no piedāvājumu iesniegšanas termiņa beigām, kas norādīts 6.1.punktā. 
7.2. Ja Piedāvājuma derīguma termiņš neatbilst šajā punktā minētajiem noteikumiem, tas tiek noraidīts. 

8. Piedāvājuma nodrošinājums
8.1. Kopā ar Piedāvājumu, Pretendentam jāiesniedz Piedāvājuma nodrošinājums, kas nav mazāks par 20 000 EUR (divdesmit tūkstoši euro, 00 centi).
8.2. Iesniedzot piedāvājumu, Pretendentam ir jāpievieno Piedāvājuma nodrošinājums, kas var būt bankas vai apdrošināšanas sabiedrības (jāpievieno maksājuma pamatojošs dokumenta par apdrošināšanas prēmijas iemaksas veikšanu) izsniegtais nodrošinājums. Piedāvājuma nodrošinājumam jābūt spēkā ne mazāk kā 120 (viens simts divdesmit) dienas no Piedāvājuma atvēršanas dienas līdz līguma noslēgšanas līguma saistību izpildes nodrošinājuma iesniegšanas brīdim. Piedāvājuma nodrošinājums tiks izsniegts pēc Līguma saistību izpildes nodrošinājuma iesniegšanas. Nodrošinājuma devējs izmaksā Pasūtītājam piedāvājuma nodrošinājumu, ievērojot SPSIL 27.panta sesto daļu.
8.3. Pretendents var aizstāt piedāvājuma nodrošinājumu ar noteiktās naudas summas iemaksu Pasūtītāja norādītā bankas kontā. Piedāvājuma nodrošinājumu iespējams ieskaitīt kādā no konta numuriem: 
· AS “Citadele banka”, konta numurs: LV15PARX0015699680001;
· AS “Swedbank”, konta numurs: LV46HABA0551031320295;
Maksājuma mērķī jānorāda: Piedāvājuma nodrošinājums Iepirkumam ID Nr. AS OŪS 2026/03_SPS. 
8.4. Veicot piedāvājuma nodrošinājuma noteiktās naudas summas iemaksu Pasūtītāja 8.3.punktā norādītajā kārtībā, Piedāvājumam pievieno maksājuma uzdevumu.


III. IZSLĒGŠANAS NOSACĪJUMI UN KVALIFIKĀCIJAS PRASĪBAS PRETENDENTAM 

9. Izslēgšanas nosacījumi
9.1. [bookmark: _Hlk124339950]Pasūtītājs attiecībā uz Pretendentu, kuram būtu piešķiramas līguma slēgšanas tiesības, to skaitā personu apvienības biedru, ja Pretendents ir personu apvienība, personālsabiedrības biedru, ja Pretendents ir personālsabiedrība kā arī personu, uz kuras iespējām Pretendents balstās, lai apliecinātu, ka tā kvalifikācija atbilst Iepirkumā noteiktajām prasībām dienā, kad pieņemts lēmums par iespējamu līguma slēgšanas tiesību piešķiršanu pārbauda atbilstību SPSIL 48.panta otrās daļas 2.punktā (attiecībā uz Valsts ieņēmuma dienesta administrējamo nodokļu parādu), 4.punkta un 14.punkta minēto gadījumu izslēgšanas nosacījumiem.
9.2.  Saskaņā ar Vadlīniju 6.10.8.punktā noteikto, gadījumā, ja tiek konstatēts nodokļu parāds, Pretendents vai persona, uz kuras iespējām tas balstījies, lai apliecinātu, ka tā kvalifikācija atbilst Nolikuma prasībām, ir tiesīgs nodrošināt uzticamību, izpildot saistības nodokļu (tai skaitā valsts sociālās apdrošināšanas) jomā un iesniegt Pasūtītājam pierādījumus par saistību izpildi vai arī pierādījumus, ka personai nebija neizpildītu saistību nodokļu (tai skaitā valsts sociālās apdrošināšanas) jomā.
9.3. Pārbaudot izslēgšanas nosacījumus, Pasūtītājs rīkojas, ievērojot SPSIL 48.panta piektās daļas 1.punkta c) apakšpunktu un d) apakšpunktu, un sesto daļu, kā arī 49.panta piektās daļas regulējumu.
9.4. Pasūtītājs attiecībā uz Pretendentu, kuram būtu piešķiramas līguma slēgšanas tiesības, to skaitā personu apvienības biedru, ja Pretendents ir personu apvienība, personālsabiedrības biedru, ja Pretendents ir personālsabiedrība kā arī personu, uz kuras iespējām Pretendents balstās, lai apliecinātu, ka tā kvalifikācija atbilst Iepirkumā noteiktajām prasībā dienā, kad pieņemts lēmums par iespējamu līguma slēgšanas tiesību pārbauda vai uz personām neattiecas Starptautisko un Latvijas Republikas nacionālo sankciju likuma 11.1  panta pirmajā daļā noteiktie ierobežojumi.
9.5. Ja tiek konstatēts, ka uz Pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, attiecas Starptautisko un Latvijas Republikas nacionālo sankciju likuma 11.1 panta pirmajā daļā noteiktais, Pretendents tiks izslēgts no dalības Iepirkumā. Pasūtītājs pārliecināsies par sankciju izslēgšanas nosacījuma neattiecināmību šādās tīmekļvietnēs: 
1) http://sankcijas.fid.gov.lv/ 
2) 
https://www.sanctionsmap.eu/#/main 
3)https://www.treasury.gov/resource-center/sanctions/SDN-ist/Pages/consolidated.aspx



[bookmark: _Hlk131582770]IV. PRETENDENTU KVALIFIKĀCIJAS PRASĪBAS UN IESNIEDZAMIE DOKUMENTI

10. Pretendentu kvalifikācijas prasības
Pretendentiem jāatbilst šādām Pretendentu kvalifikācijas prasībām attiecībā uz Pretendentu atbilstību profesionālās darbības veikšanai, kā arī tehniskajām un profesionālajām spējām un jāiesniedz šajā sadaļā minētie dokumenti.

10.1. Vispārējās prasības:
	Nr. p.k.
	Prasība
	Iesniedzamais dokuments / skaidrojums

	10.1.1. 
	Pretendents iesniedz Pieteikumu dalībai Iepirkumā, apliecinot, ka piekrīt dalībai Iepirkumā atbilstoši Nolikuma prasībām. Pieteikums jāparaksta Pretendenta pārstāvim ar pārstāvības tiesībām vai tā pilnvarotai personai.

Ja Pretendents ir piegādātāju apvienība un vienošanās par sadarbību konkrētā iepirkuma līguma izpildē nav atrunātas pārstāvības tiesības vai nav izsniegta pilnvara, pieteikuma oriģināls jāparaksta katras personas, kas iekļauta piegādātāju apvienībā, pārstāvim ar pārstāvības tiesībām.

	Jāiesniedz:
1. Pieteikums dalībai iepirkumā saskaņā ar Nolikuma 1.pielikumu un 5.,6., 7.punktiem.
2. Piedāvājuma nodrošinājums saskaņā ar Nolikuma 8.punktu.

Ja Piedāvājumu paraksta Pretendenta pilnvarota persona, obligāti jāpievieno pilnvara.

Ja Pretendents neiesniedz Pieteikumu un/vai Nodrošinājumu šim iepirkumam, Piedāvājums tiek noraidīts


	10.1.2.
	Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), apakšuzņēmēji normatīvajos tiesību aktos noteiktajos gadījumos ir reģistrēti komercreģistrā vai līdzvērtīgā reģistrā ārvalstīs.

	Par Latvijas Republikā reģistrētu Pretendentu, personālsabiedrības biedru, personu apvienības biedru, personu, uz kuras iespējām Pretendents balstās, apakšuzņēmēju reģistrāciju atbilstoši normatīvo aktu prasībām Komisija pārliecināsies Uzņēmumu reģistra tīmekļvietnē www.ur.gov.lv/?a=936&z=631&v=lv.  

Ārvalstī reģistrētam Pretendentam, personālsabiedrības biedram, personu apvienības biedram, personai uz kuras iespējām Pretendents balstās, apakšuzņēmējam jāiesniedz attiecīgās valsts kompetentas institūcijas izsniegts dokuments vai tā kopija, kas apliecina, ka Pretendents ir reģistrēts atbilstoši tās valsts normatīvo aktu prasībām. Ja tāda nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par Pretendenta reģistrācijas numuru un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu.

	10.1.3
	Ja piedāvājumu iesniedz piegādātāju apvienība, piegādātāju apvienības dalībnieku starpā ir noslēgta rakstveida vienošanās.
	1) Pretendentam Pieteikumā (Nolikuma 1.pielikums) jānorāda piegādātāju apvienības dalībnieku sarakstu;
2) Pievieno vienošanos par piegādātāju apvienības izveidi un dalību Iepirkumā, kurā norāda:
a) piegādātāju apvienības dibināšanas mērķi un vienošanās spēkā esamības termiņu;
b) katra apvienības dalībnieka paredzamo Iepirkuma Līguma daļu, tiesības un pienākumus;
c) norādi, uz kuru dalībnieku saimnieciskajām un finansiālajām spējām apvienība balstās;
d) apliecinājumu, ka visi personu apvienības dalībnieki, uz kuru saimnieciskajām un finansiālajām iespējām Pretendents balstās un kuri būs atbildīgi par Iepirkuma Līguma izpildi, būs solidāri atbildīgi par Iepirkuma Līguma izpildi gadījumā, ja tiks piešķirtas Iepirkuma Līguma slēgšanas tiesības, norādot katra dalībnieka Iepirkuma Līguma izpildes daļu;
e) Informāciju par piegādātāju apvienības vadošo dalībnieku;
f) Pilnvarojumu dalībniekam vai personai, kura tiesīga rīkoties visu personas apvienības dalībnieku vārdā Iepirkumā.
Ja ar piegādātāju apvienību tiks slēgts Iepirkuma Līgums, Pasūtītājam ir tiesības pieprasīt, lai piegādātāju apvienība 15 (piecpadsmit) darba dienu laikā pēc lēmuma par Iepirkuma līguma slēgšanas tiesību piešķiršanu spēkā stāšanās un pirms Iepirkuma Līguma noslēgšanas, izveidosies pēc savas izvēles atbilstoši noteiktam juridiskam statusam vai noslēgs sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.

	10.1.4.
	Ja Iepirkuma Līguma izpildē Pretendents plāno iesaistīt apakšuzņēmēju, apakšuzņēmējs ir apliecinājis gatavību iesaistīties Iepirkuma Līguma izpildē.
	1) Pretendentam pieteikumā (Nolikuma 1.pielikums) jānorāda visi apakšuzņēmēji, kuriem nododamā Iepirkuma Līguma vērtība ir vismaz 10 000 EUR un katram šādam apakšuzņēmējam izpildei nododamās Iepirkuma Līguma daļas aprakstu. 
Apakšuzņēmējam nododamo Līguma vērtību nosaka, ņemot vērā apakšuzņēmēja un visu attiecīgā Iepirkuma ietvaros tā saistīto uzņēmumu sniedzamo pakalpojumu vērtību. 
2) Jāiesniedz aizpildīts apakšuzņēmēja paraksttiesīgās personas parakstīts apliecinājums (7.pielikums) par piedalīšanos Iepirkumā un nododamās Līguma daļas izpildi. 
Ja apakšuzņēmējs ir ārvalstu uzņēmējs, papildus jāpievieno dokumenti, kas apliecina šīs personas neatbilstību SPSIL 48.panta otrās daļas 2., 4. un 14.punktā noteiktajiem izslēgšanas noteikumiem.

	10.1.5.
	Ja Iepirkuma Līguma izpildē Pretendents piesaista personas, uz kuru iespējām Pretendents balstās, lai kvalificētos Pasūtītāja izvirzītajām prasībām, tad tas pierāda Pasūtītājam, ka tā rīcībā būs nepieciešamie resursi.
Iesniegtajiem pierādījumiem (dokumentiem) par sadarbību un resursu nodošanu jābūt pietiekamiem, lai pierādītu Pasūtītājam Pretendenta spēju izpildīt Iepirkuma Līgumu, kā arī to, ka visā līguma izpildes laikā uzņēmējs faktiski izmantos tās personas resursus, uz kuras iespējām tas balstās savas kvalifikācijas pierādīšanai

	1) Pretendentam pieteikumā (Nolikuma 1.pielikums) jānorāda Persona, uz kuras spējām Pretendents balstās, lai apliecinātu savu kvalifikāciju, ja tas ir nepieciešams.
2) Jāiesniedz Personas, uz kuras iespējām Pretendents balstās paraksttiesīgās personas parakstītu apliecinājumu (8.pielikums).

Ja persona uz kuras spējām balstās ir ārvalstu uzņēmējs, papildus jāpievieno dokumenti, kas apliecina šīs personas neatbilstību SPSIL 48.panta otrās daļas 2., 4. un 14.punktā noteiktajiem izslēgšanas noteikumiem.




10.2. Prasības attiecībā uz Pretendenta profesionālajām spējām
	Nr.p.k.
	Prasība
	Skaidrojums / iesniedzamie dokumenti

	10.2.1
	Pretendentam, personālsabiedrības biedram, Piegādātāju apvienības dalībniekam (ja Piedāvājumu iesniedz personālsabiedrība vai personu apvienība) vai apakšuzņēmējs (ja Pretendents plāno piesaistīt apakšuzņēmēju), kas veiks darbus, kuru veikšanai saskaņā ar spēkā esošajiem normatīvajiem aktiem uz Līguma noslēgšanas brīdi ir jābūt reģistrētam Latvijas Republikas Būvkomersantu reģistrā[footnoteRef:4]. [4:  Reģistrāciju paredz Būvniecības likuma noteikumi un Ministru kabineta 2014. gada 25. februāra noteikumi Nr. 116 “Būvkomersantu reģistrācijas noteikumi”.] 

	Pretendents, kas uz Piedāvājuma iesniegšanas dienu nav reģistrēts Latvijas Republikas Būvkomersantu reģistrā, iesniedz brīvas formas apliecinājumu, ka gadījumā, ja to atzīs par Iepirkuma uzvarētāju un Pasūtītājs tam piešķirs Līguma slēgšanas tiesības 10 (desmit) darba dienu laikā no Lēmuma paziņošanas dienas reģistrēsies Latvijas Republikas Būvkomersantu reģistrā.
Piegādātāju apvienībai jāiesniedz brīvas formas apliecinājums, ka tā tiks reģistrēta Latvijas Republikas Būvkomersantu reģistrā līdz Līguma noslēgšanai. 

Pasūtītājs par Pretendentu (personu apvienības biedru, personālsabiedrību, apakšuzņēmēju, kas veiks darbus), reģistrācijas faktu pārliecinās Būvniecības informācijas sistēmā (www.bis.gov.lv).  

	10.2.1.
	Pretendentam, piegādātāju apvienībai, personālsabiedrībai, personu apvienībai, ja Piedāvājumu iesniedz personu apvienība, iepriekšējo 5 (piecu) gadu laikā (2021., 2022., 2023., 2024., 2025. un 2026.gadā līdz piedāvājumu iesniegšanas termiņa beigām) ir veicis šādus būvdarbus: 
1) Ārējo ūdensvadu izbūvi vismaz L2000m. (pieredzi var summēt ar vairākiem objektiem no kuriem vismaz 1 objektā garums ir ne mazāk kā L700m)
2) Pašteces kanalizācijas tīklu izbūvi vismaz L2000m (pieredzi var summēt ar vairākiem objektiem no kuriem vismaz 1 objektā garums ir ne mazāk kā L700m)
3) Vismaz 2 (divu) pazemes tipa kanalizācijas sūkņu staciju izbūves (pieredzi var nodrošināt ar vairākiem objektiem)
Pieredzes aprakstā norādītajiem veiktajiem darbiem jābūt pilnībā pabeigtiem un objektiem jābūt pieņemtiem ekspluatācijā vai ar pieņemšanas/nodošanas aktu jābūt nodotiem Pasūtītājam.

Ja piedāvājumu iesniedz Piegādātāju apvienība vai personālsabiedrība, tad augstāk minētās prasība attiecināma uz Piegādātāju apvienības vai pesonālsabiedrības biedru kopējo pieredzi.

Ja Pretendents dibināts vēlāk, norāda iepirkumam nepieciešamo pieredzi darbības periodā.
	Jāiesniedz:
1. pieredzes apraksts atbilstoši 3.pielikuma formai;
1. dokumentus (piemēram un ne tikai pieņemšanas – nodošanas akti, akts par objekta pieņemšanu ekspluatācijā u.c. dokumenti), kas nepārprotami apliecina prasīto pieredzes nosacījumu izpildi. 
1. vismaz 3 (trīs) atsauksmes no pieredzes aprakstā norādītajiem Pasūtītājiem par veiktajiem darbiem.

Ja Pretendentam objektīvu apstākļu dēļ nav pieejamas atsauksmes, tad pieredzi apliecina ar dokumentiem, kuru iesniegšana paredzēta iesniedzamo dokumentu sadaļas 2.apakšpunktā.
Iesniegtajos dokumentos jābūt informācijai tādā apmērā, lai skaidri un nepārprotami būtu iespējams konstatēt noteikto pieredzi attiecībā uz Pretendentu.



	10.2.2.
	Pretendents nodrošina, ka tā rīcībā ir 10.3 punkta apakšpunktos minētie speciālisti.
	Jāiesniedz piesaistīto speciālistu saraksts (4.pielikums)
Pretendents, drīkst piedāvāt vienu speciālistu vairākām speciālistu pozīcijām. Piedāvātajam speciālistam jāatbilst attiecīgajai speciālista darba vadītāja pozīcijā izvirzītajām prasībām.



10.3. Prasības attiecībā uz speciālistiem un to profesionālām spējām:

	N.p.k.
	Prasība
	Iesniedzamais dokuments/skaidrojums

	10.3.1.
	Kvalificēts būvdarbu vadītājs, kuram: 
1) uz līguma noslēgšanas brīdi ir spēkā esošs būvprakses sertifikāts ūdensapgādes un kanalizācijas sistēmu būvdarbu vadīšanā, 
un
2) iepriekšējo 5 (piecu) gadu laikā (2021., 2022., 2023., 2024., 2025. un 2026.gadā līdz piedāvājumu iesniegšanas brīdim) ir vadījis šādus būvdarbus:
· Maģistrālo ūdensvadu izbūvi vismaz L2000m (pieredzi var summēt ar vairākiem objektiem no kuriem vismaz 1 objektā garums ir ne mazāk kā L700m)
· Pašteces kanalizācijas tīklu izbūvi vismaz L2000m (pieredzi var summēt ar vairākiem objektiem no kuriem vismaz 1 objektā garums ir ne mazāk kā L700m)
· Vismaz 2(divu) pazemes tipa kanalizācijas sūkņu staciju izbūves darbus (pieredzi var nodrošināt ar vairākiem objektiem)
Pieredzes aprakstā   norādītajos objektos, darbiem ir jābūt pilnībā pabeigtiem un objektiem jābūt pieņemtiem ekspluatācijā, atbilstoši normatīvo aktu prasībām vai ar pieņemšanas – nodošanas aktu nodotiem Pasūtītājam.
	Jābūt norādītam piesaistīto speciālistu sarakstā atbilstoši 4.pielikumam. 

Jāiesniedz:
1) Piesaistītā speciālista pieredzes apraksts (5.pielikums).
2) piesaistītā speciālista apliecinājums par gatavību iesaistīties līguma izpildē (6.pielikums)
3) Dokumenti (piemēram un ne tikai, darbu pieņemšanas-nodošanas akts, akts par objekta pieņemšanu ekspluatācijā, izraksts no būvdarbu žurnāla u.c. dokumenti), kas apliecina speciālista pieredzes aprakstā norādīto pieredzi.
Iesniegtajos dokumentos jābūt informācijai tādā apmērā, lai skaidri un nepārprotami būtu iespējams konstatēt izvirzītās prasības attiecībā uz speciālistu.

Spēkā esoša normatīvajiem aktiem atbilstoša sertifikāta pārbaude tiks veikta https://bis.gov.lv. Ja uz piedāvājuma iesniegšanas brīdi sertifikāts nav spēkā esošs, tad papildus jāiesniedz apliecinājums par to, ka 10 darba dienu laikā no lēmuma paziņošanas dienas (uz līguma noslēgšanas brīdi) speciālists veiks reģistrāciju[footnoteRef:5].  [5:  IUB 05.03.2019. skaidrojums “Skaidrojums Par iepirkuma dokumentācijā izvirzītajām prasībām attiecībā uz kvalifikācijas atzīšanu ar būvniecību saistītajās specialitātēs” https://www.iub.gov.lv/lv/par-iepirkuma-dokumentacija-izvirzitajam-prasibam-attieciba-uz-kvalifikacijas-atzisanu-ar-buvniecibu-saistitajas-specialitates  ] 


Ārvalstu pretendenta personāla kvalifikācijai jāatbilst speciālista reģistrācijas valsts prasībām noteiktu pakalpojumu sniegšanai.

	10.3.2.
	Kvalificēts elektroietaišu izbūves darbu vadītājs, kuram:

uz līguma noslēgšanas brīdi ir spēkā esošs elektroietaišu izbūves darbu būvdarbu vadīšanā.

	Jābūt norādītam piesaistīto speciālistu sarakstā atbilstoši 4.pielikumam. 

Jāiesniedz piesaistītā speciālista apliecinājums par gatavību iesaistīties līguma izpildē (6.pielikums).

Spēkā esoša normatīvajiem aktiem atbilstoša sertifikāta pārbaude tiks veikta https://bis.gov.lv. Ja uz piedāvājuma iesniegšanas brīdi sertifikāts nav spēkā esošs, tad papildus jāiesniedz apliecinājums par to, ka 10 darba dienu laikā no lēmuma paziņošanas dienas (uz līguma noslēgšanas brīdi) speciālists veiks reģistrāciju. [footnoteRef:6]  [6:  IUB 05.03.2019. skaidrojums “Skaidrojums Par iepirkuma dokumentācijā izvirzītajām prasībām attiecībā uz kvalifikācijas atzīšanu ar būvniecību saistītajās specialitātēs” https://www.iub.gov.lv/lv/par-iepirkuma-dokumentacija-izvirzitajam-prasibam-attieciba-uz-kvalifikacijas-atzisanu-ar-buvniecibu-saistitajas-specialitates  ] 


Ārvalstu pretendenta personāla kvalifikācijai jāatbilst speciālista reģistrācijas valsts prasībām noteiktu pakalpojumu sniegšanai.

	10.3.3.
	Kvalificēts ceļu izbūves darbu vadītājs, kuram:
1) līguma noslēgšanas brīdi ir spēkā esošs būvprakses sertifikāts ceļu būvdarbu vadīšanā.
	Jābūt norādītam piesaistīto speciālistu sarakstā atbilstoši 4.pielikumam. 

Jāiesniedz piesaistītā speciālista apliecinājums par gatavību iesaistīties līguma izpildē (6.pielikums).

Spēkā esoša normatīvajiem aktiem atbilstoša sertifikāta pārbaude tiks veikta https://bis.gov.lv. Ja uz piedāvājuma iesniegšanas brīdi sertifikāts nav spēkā esošs, tad papildus jāiesniedz apliecinājums par to, ka 10 darba dienu laikā no lēmuma paziņošanas dienas (uz līguma noslēgšanas brīdi) speciālists veiks reģistrāciju[footnoteRef:7].  [7:  IUB 05.03.2019. skaidrojums “Skaidrojums Par iepirkuma dokumentācijā izvirzītajām prasībām attiecībā uz kvalifikācijas atzīšanu ar būvniecību saistītajās specialitātēs” https://www.iub.gov.lv/lv/par-iepirkuma-dokumentacija-izvirzitajam-prasibam-attieciba-uz-kvalifikacijas-atzisanu-ar-buvniecibu-saistitajas-specialitates  ] 


Ārvalstu pretendenta personāla kvalifikācijai jāatbilst speciālista reģistrācijas valsts prasībām noteiktu pakalpojumu sniegšanai.


	10.3.4.
	Darbu aizsardzības koordinators, kurš:
saskaņā ar Ministru kabineta 25.02.2003. noteikumiem Nr. 92 “Darba aizsardzības prasības, veicot būvdarbus” 8.1punkta prasībām un atbilst vismaz vienai no šādām prasībām:
- apguvis pamatlīmeņa zināšanas darba aizsardzībā (teorijas sadaļu) un specializētās darba aizsardzības zināšanas būvniecībā;
- ieguvis pirmā līmeņa profesionālo augstāko izglītību darba aizsardzības jomā;
- ieguvusi otrā līmeņa profesionālo augstāko izglītību darba aizsardzības jomā
	1) Jābūt norādītam piesaistīto speciālistu sarakstā (4.pielikums).

Jāiesniedz:
2) piesaistītā speciālista apliecinājums par gatavību iesaistīties līguma izpildē (6.pielikums).
3) izglītības dokumenta kopiju/-as, kas apliecina atbilstību šajā punktā izvirzītajiem noteikumiem.




11. Eiropas vienotais iepirkuma procedūras dokuments (EVIPD)
11.1. Saskaņā ar SPSIL 56.pantu un Vadlīniju 6.10.5.punktu, Pasūtītājs pieņem EVIPD kā sākotnējo pierādījumu atbilstībai paziņojumā par līgumu vai Iepirkuma procedūras dokumentos noteiktajām Pretendentu atlases prasībām.
11.2. Piegādātājs iesniedz atsevišķu EVIPD par katru personu, uz kuras iespējām Pretendents balstās, lai apliecinātu, ka tas atbilst paziņojumā par līgumu vai Iepirkuma procedūras dokumentos noteiktajām Pretendentu atlases prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 EUR. 
11.3. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. 
11.4. Piegādātājam jāaizpilda ESPD I daļa “Informācija par iepirkuma procedūru un līgumslēdzēju iestādi vai līgumslēdzēju subjektu”, II daļa “Informācija par ekonomikas dalībnieku”, III daļa “Izslēgšanas iemesli” un IV daļa “Atlases kritēriji”. 
11.5. Pasūtītājs jebkurā iepirkuma procedūras stadijā ir tiesīgs prasīt, lai Pretendents iesniedz visus vai daļu no dokumentiem, kas apliecina atbilstību paziņojumā par līgumu vai Iepirkuma procedūras dokumentos noteiktajām Pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs. 
11.6. EVIPD piemērošanas kārtību iepirkuma procedūrās nosaka Ministru kabinets. Eiropas vienotā iepirkuma procedūras dokumenta veidlapu paraugus nosaka saskaņā ar Eiropas Komisijas 2016.gada 5.janvāra Īstenošanas regulu Nr. 2016/7, ar ko nosaka standarta veidlapu Eiropas vienotajam iepirkuma procedūras dokumentam.[footnoteRef:8] [8:  Eiropas vienotais iepirkuma dokuments pieejams Eiropas Komisijas mājaslapā: https://ec.europa.eu/growth/tools-databases/espd, kā arī word formātā Iepirkumu uzraudzības biroja mājaslapā. Skaidrojumu par Eiropas vienoto iepirkumu dokumentu aicinām skatīties IUB mājaslapā https://www.iub.gov.lv/lv/node/98 .] 



V. TEHNISKAIS UN FINANŠU PIEDĀVĀJUMS

12. Tehniskā un finanšu piedāvājuma prasības
12.1. Tehniskais piedāvājums jāiesniedz atbilstoši 2.pielikumam un jābūt aizpildītam ņemot vērā Tehniskās dokumentācijas un nolikuma prasības.
Aizpildot tehniskā piedāvājuma punktus (1. un 2.punkts) norāda: 
· Piedāvātās garantijas termiņu;
· Pievieno darbu izpildes grafiku.
12.2. Finanšu piedāvājuma (2.pielikuma 3.punkts un atsevišķi EXCEL fails) aizpildīšanai, tiek ņemta vērā visa tehniskā dokumentācija. Piedāvājuma cenā jānorāda cena euro, neieskaitot PVN, ar 2 (diviem) cipariem aiz komata. Piedāvājuma cenā tiek iekļauti visi izdevumi un izmaksas, kas saistītas ar līguma izpildi – nodokļi (izņemot PVN), nodevas, administrācijas, transporta u.c saistītās izmaksas.
12.3. Pretendenta piedāvājumā nedrīkst būt vairāki tehnisko un finanšu piedāvājumu varianti. Sagatavojot finanšu piedāvājumu, Pretendents nedrīkst dzēst, labot vai kā savādāk mainīt Excel faila kolonnas un rindas.
12.4. Vērtējot piedāvājumu, Iepirkuma komisija ņems vērā piedāvājumā norādīto cenu EUR bez pievienotās vērtības nodokļa.

VI. PIEDĀVĀJUMU ATVĒRŠANA, IZVĒRTĒŠANA UN LĒMUMA PIEŅEMŠANA

13. Piedāvājumu atvēršana notiek Nolikumā norādītajā laikā EIS e-konkursu apakšsistēmā. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
14. Iepirkuma komisija Pretendentu piedāvājumus izvērtē slēgtās sēdēs. Iepirkuma komisija pieņem lēmumus ar vienkāršu balsu vairākumu. Ja iepirkuma komisijas locekļu balsis sadalās vienādi, izšķirošā ir iepirkuma komisijas priekšsēdētāja balss.
15. Piedāvājumu vērtēšana notiek 5 kārtās:
15.1. 1.kārtā: piedāvājuma noformējuma atbilstība Iepirkuma Nolikuma prasībām. Piedāvājumi, kas neatbilst Iepirkuma nolikumā noteiktajām noformējuma prasībām, var tikt noraidīti, ja to neatbilstība ir būtiska un ietekmē Pretendenta piedāvājuma vērtēšanu. 
15.2. 2.kārtā: piedāvājumiem, kas atbilst visām 1.kārtas prasībām, vērtē piedāvājumu nodrošinājuma pārbaudi. 
· Saskaņā ar Vadlīniju 6.10.6.punktu, ja piedāvājuma nodrošinājums nav ietverts Pretendenta piedāvājumā, Pretendenta piedāvājums tiek noraidīts. 
· Saskaņā ar Vadlīniju 6.10.6.punktu, ja Pretendents ir iesniedzies piedāvājuma nodrošinājumu, bet tā termiņš, apmērs vai noteikumi neatbilst Iepirkuma dokumentos noteiktajām prasībām, Pasūtītājs rīkojas saskaņā ar SPSIL 27.panta piektajā prim daļā noteiktajā kārtībā.
· Piedāvājums tiek noraidīts, ja piedāvājuma nodrošinājums neatbilst noteiktajām piedāvājuma nodrošinājuma prasībām vai piedāvājuma nodrošinājums nav ietverts vispār.
15.3. 3.kārtā: Pretendentiem, kas atbilst visām 2.kārtas prasībām, vērtē piedāvājumu atbilstību atlases un kvalifikācijas prasībām. 
· Saskaņā ar Vadlīniju 6.10.15.punktu, ja kvalifikācijas dokumentos ietvertā informācija ir neskaidra vai nepilnīga, Pretendents izskaidro vai papildina dokumentos ietverto informāciju.
· Saskaņā ar Vadlīniju 6.10.14.punktu, piedāvājums tiek noraidīts, ja atlases un kvalifikācijas dokumentos iesniegtā informācija neatbilst nolikumā noteiktajiem nosacījumiem, izvirzītajām prasībām vai nav iesniegti dokumenti vispār, vai sniedzis nepatiesu informāciju. 
15.4. 4.kārtā: Pretendentiem, kas atbilst visām iepriekšējo kārtu prasībām, vērtē tehnisko un finanšu piedāvājumu.
· Saskaņā ar Vadlīniju 6.10.18.punktu, tehniskie un/vai finanšu piedāvājumi, kas neatbilst nolikumā izvirzītajām prasībām, tiek noraidīti.
15.5. 5.kārta: Izslēgšanas nosacījumu pārbaude tiek veikta tam Pretendentam un Pretendenta personai uz kuras spējām tas balstījies, lai apliecinātu, ka tā kvalifikācija atbilst Nolikumā prasībām, kuram tiek piešķirtas iespējamā līguma slēgšanas tiesības.
16. Ja Komisija Pretendenta piedāvājumu uzskata par nepamatoti lētu, Komisija pirms šāda piedāvājuma iespējamās noraidīšanas rakstveidā pieprasa no Pretendenta detalizētu paskaidrojumu par būtiskiem piedāvājuma nosacījumiem, kas apliecina iespējas piedāvāt zemāku cenu, kā arī ļauj Pretendentam iesniegt pierādījumus, kurus tas uzskata par nepieciešamiem, dodot 3 (trīs) darba dienas paskaidrojuma un pierādījumu iesniegšanai. Pretendenta piedāvājums tiek noraidīts tikai gadījumā, ja Pretendents nav varējis norādīt tehnoloģijas, tehniskos risinājumus, tirgus apstākļus, vai citus objektīvus pierādījumus, kas ļauj piedāvāt tik lētu cenu. Būtiskie piedāvājuma nosacījumi var attiekties uz: 
16.1. Sniedzamo būvdarbu, pakalpojumu izmaksām; 
16.2. izraudzītajiem tehniskajiem risinājumiem un īpaši izdevīgiem būvdarbu un pakalpojuma sniegšanas apstākļiem, kas ir pieejami Pretendentam; 
16.3. piedāvāto Pakalpojumu īpašībām un oriģinalitāti. 
17. Ja Komisija konstatē, ka Pretendenta dokumentos ietvertā informācija ir neskaidra vai nepilnīga, tā pieprasa, lai Pretendents vai kompetenta institūcija izskaidro vai papildina šajos dokumentos ietverto informāciju. 
18. Kompetento institūciju izsniegtās izziņas un citus dokumentus, ko izsniedz Latvijas institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izziņas, ja tās izdotas ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
19. Pretendentu iesniegto tehnisko un finanšu piedāvājumu vērtēšanas laikā Pasūtītājs pārbauda, vai Piedāvājumā nav aritmētisku kļūdu. Ja Pasūtītājs konstatē šādas kļūdas, tas šīs kļūdas izlabo. Par kļūdu labojumu un laboto piedāvājuma summu Pasūtītājs paziņo Pretendentam, kura pieļautās kļūdas labotas. Vērtējot tehnisko un finanšu piedāvājumu, Pasūtītājs ņem vērā labojumus.
20. Komisija vērtē Piedāvājumus saskaņā ar noteiktajiem Piedāvājumu vērtēšanas kritērijiem, izvēloties saimnieciski visizdevīgāko Piedāvājumu ar viszemāko piedāvāto kopēju cenu, EUR bez PVN.
21. Ja ir iesniegti divi vai vairāki piedāvājumi, kuri ir atbilstoši Nolikumā izvirzītājām prasībām un ir ar vienādu zemāko piedāvāto kopējo cenu, EUR bez PVN, komisija lemj par izlozes piemērošanu. Par izlozes laiku un kārtību tiek informēti Pretendenti, kas atbilst šī punkta nosacījumiem.

VI LĪGUMS

22. Pasūtītājs, pamatojoties uz Pretendenta piedāvājumu, ar izraudzīto Pretendentu slēdz Līgumu atbilstoši Līguma projektam (Nolikuma 9.pielikums).
23. Pirms Līguma slēgšanas par Komisijas pieņemto lēmumu par Līguma slēgšanas tiesību piešķiršanu 5 (piecu) darba dienu laikā pēc lēmuma vienlaikus (vienā dienā) informēs Pretendentus.
24. Ja izraudzītais Pretendents atsakās slēgt Līgumu ar Pasūtītāju, Pasūtītājs pieņem lēmumu slēgt  līgumu ar nākamo Pretendentu, kurš iesniedzis saimnieciski izdevīgāko piedāvājumu vai pārtraukt Iepirkumu.
25. Ja pieņemts lēmums slēgt līgumu ar nākamo Pretendentu, kurš iesniedzis saimnieciski  izdevīgāko piedāvājumu, bet tas atsakās līgumu slēgt, Pasūtītājs pieņem lēmumu pārtraukt iepirkumu, neizvēloties nevienu piedāvājumu. 
26. Pasūtītājam ir tiesības neizvēlēties nevienu piedāvājumu, gadījumā, ja Pretendentu piedāvājumi neatbilst Pasūtītāja finansiālajām iespējām.
27. Pasūtītājs informē, ka iegūto personu datu apstrāde un uzglabāšana tiks nodrošināta atbilstoši 2016.gada 27.aprīļa Eiropas Parlamenta un Padomes regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK prasībām, citiem normatīvajiem aktiem un līguma/vispārīgās vienošanās noteikumiem.
28. Personas dati var tikt publiskot atbilstoši Vadlīnijām un uz tā pamata izdoto tiesību aktu noteiktajam apjomam.
29. Iepirkuma īstenošanā iesaistīto fizisko personu datus Pasūtītājs tiesīgs iegūt un pārbaudīt publiskajos reģistros saskaņā ar normatīvajiem aktiem un normatīvajos aktos noteiktajā apmērā.

VII PIELIKUMI
1.pielikums — Pieteikums dalībai iepirkumā;
2.pielikums — Tehniskais un finanšu piedāvājums;
3.pielikums — Pretendenta pieredzes apraksts;
4.pielikums — Pretendenta piesaistīto speciālistu saraksts;
5.pielikums — Piesaistītā speciālista pieredzes apraksts;
6.pielikums — Piesaistītā speciālista apliecinājums;
7.pielikums — Līguma izpildē piesaistītā apakšuzņēmēja apliecinājums;
8.pielikums — Personas, uz kuras spējām pretendents balstās apliecinājums;
9.pielikums — Līguma projekts.


[bookmark: _Hlk130221768][bookmark: _Hlk131582893]1.pielikums
PIETEIKUMS DALĪBAI IEPIRKUMĀ
Iepirkums “Ūdensapgādes un sadzīves kanalizācijas tīklu paplašināšana, kanalizācijas sūkņu staciju  un to elektroapgādes pieslēgumu izbūve Jaunolaines ciemā, Olaines pagastā, Olaines novadā” 
ID Nr. AS OŪS 2026/03_SPS

1. Informācija par Pretendentu:
	Pretendenta nosaukums:
	

	Reģistrēts Komercreģistrā (datums):
	

	Reģistrācijas Nr.:
	

	Juridiskā adrese: 
	

	Korespondences adrese:
	

	Kontaktpersona:
	

	
	(vārds, uzvārds, amats)

	Telefons:
	

	E-pasta adrese:
	

	Nodokļu maksātāja reģistrācijas Nr.:
	

	Banka:
	

	Kods:
	

	Konts:
	

	Informācija, vai atbilst mazā vai vidējā uzņēmuma statusam:[footnoteRef:9] [9:  Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz EUR 10 miljonus. Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz EUR 50 miljonus, un/vai, kura gada bilance kopā nepārsniedz EUR 43 miljonus (sk. https://www.iub.gov.lv/lv/skaidrojums-mazie-un-videjie-uznemumi) ] 

	



1.1. Ja Pretendents ir piegādātāju apvienība (aizpilda, ja attiecināms) 
	Piegādātāju apvienības dalībnieks, reģistrācijas numurs
	Vai atbilst mazā vai vidējā uzņēmuma statusam
	Līgumā paredzēto veicamo darbu/pakalpojumu apjoms, raksturojums, EUR, %

	
	
	



1.2. Ja Pretendents Līguma izpildē piesaista apakšuzņēmējus (aizpilda, ja attiecināms) 
	Apakšuzņēmēja nosaukums, reģistrācijas numurs, adrese, tālrunis, kontaktpersona
	Līgumā paredzēto darbu/pakalpojuma apraksts, kurus nodod apakšuzņēmējam
	Nododamo resursu apjoms EUR,%

	
	
	



1.3. Ja Pretendents balstās uz citas personas spējām (aizpilda, ja attiecināms) 
	Personas, uz kuras spējām balstās, reģistrācijas numurs, adrese, tālrunis, kontaktpersona
	Vai atbilst mazā vai vidējā uzņēmuma statusam
	Kvalifikācijas prasība, kuras izpildei persona piesaistīta
	Nododamo resursu apraksts un apjoms.

	
	
	
	



2. Esam izskatījuši visus Iepirkuma procedūras dokumentus, tajā skaitā Nolikumu ar pielikumiem, tehnisko projektu un Līguma projektu. Mēs esam pārbaudījuši un saprotam šos dokumentus un pārliecinājāmies, ka tie nesatur kļūdas un citus trūkumus. Mēs pieņemam visas Iepirkuma procedūras dokumentos noteiktās prasības un piedāvājam veikt ūdensapgādes un sadzīves kanalizācijas tīklu paplašināšana, kanalizācijas sūkņu staciju un to elektroapgādes pieslēgumu izbūve Jaunolaines ciemā, Olaines pagastā, Olaines novadā, to skaitā arī projektam izvirzītās publicitātes prasību izpildi (informatīvā stenda izgatavošanu un uzstādīšanu) par kopējo piedāvājuma cenu:

_____________________ (summa vārdiem) EUR bez PVN

3. Iesniedzot šo piedāvājumu, mēs piekrītam visiem Iepirkuma Nolikuma nosacījumiem un apņemamies tos izpildīt.

4. Mēs apņemamies slēgt Līgumu atbilstoši Nolikumā ietvertajam Līguma projektam.
Līguma slēgšanas gadījumā Līguma izpildes kontaktpersona tiek noteikta:
	Kontaktpersona:
	

	
	(vārds, uzvārds, amats)

	Telefons:
	

	E-pasta adrese:
	



5. Mēs apliecinām, ka:
5.1. Piedāvājums derīgs ____ kalendāra dienas no piedāvājumu iesniegšanas termiņa beigām.
5.2. neesam nekādā veidā ieinteresēti nevienā citā piedāvājumā, kas iesniegts Iepirkumā;
5.3. visi pievienotie dokumenti veido Iepirkuma piedāvājumu;
5.4. piedāvājumā ietvertās dokumentu kopijas atbilst to oriģināliem;
5.5. piedāvājumā ietvertie dokumentu tulkojumi atbilst to oriģināliem;
5.6. visa piedāvājumā sniegtā informācija un ziņas ir patiesas;
5.7. piedāvājums pilnībā atbilst Pasūtītāja Tehniskajām prasībām;
5.8. nav tādu apstākļu, kas liedz piedalīties iepirkumā un pildīt Nolikumā un Tehniskajās prasībās norādītās prasības.
5.9. Piedāvājumā iekļautas visas izmaksas, kas saistītas ar Iepirkumā priekšmetā noteikto Darbu izpildi, kā arī citas izmaksas, kas izriet no Iepirkuma nolikumā noteikto saistību izpildes. 
5.10. Līguma izpildei netiks izmantotas Krievijas Federācijas un Baltkrievijas Republikas preces un pakalpojumi.

Ar šo uzņemos pilnu atbildību par Iepirkumā iesniegto dokumentu komplektāciju, tajos ietverto informāciju, noformējumu, atbilstību Iepirkuma Nolikuma prasībām. Sniegtā informācija un dati ir patiesi.

Komercnoslēpums: _________________ dokumentos

[Pretendenta pārstāvēttiesīgās personas paraksts:] __________________________________________
[Pretendenta pārstāvēttiesīgās personas amats, vārds un uzvārds:] _____________________________
[datums:] ____________________________________

[bookmark: _Hlk131583173]2.pielikums

TEHNISKAIS UN FINANŠU PIEDĀVĀJUMS
Iepirkums “Ūdensapgādes un sadzīves kanalizācijas tīklu paplašināšana, kanalizācijas sūkņu staciju  un to elektroapgādes pieslēgumu izbūve Jaunolaines ciemā, Olaines pagastā, Olaines novadā” 
ID Nr. AS OŪS 2026/03_SPS


Esam izskatījuši Tehnisko dokumentāciju, kas izvietota Pasūtītāja mājas lapā sadaļā “Iepirkumi” pie šī iepirkuma sludinājuma:  https://www.ous.lv/lv/iepirkumi/

1) Piedāvājam garantijas termiņu no darbu gala pieņemšanas – nodošanas akta parakstīšanas brīža ____ mēneši.

2) Pievienojam Darbu izpildes laika grafiku.

3) Iesniedzam finanšu piedāvājumu (tāmi), kas sagatavota atbilstoši Nolikumā izvirzītajām prasībām.


Apliecinām, ka finanšu piedāvājumā ir iekļautas visas nepieciešamās izmaksas, bez kurām nebūtu iespējama kvalitatīvu un atbilstošu Darbu nodrošināšana, saskaņā ar Pasūtītāja prasībām, kā arī ietverti paredzētie nodokļi un nodevas, izņemot pievienotās vērtības nodokli.

Apliecinām, ka finanšu piedāvājums ir galīgs un netiks mainīts.



[Pretendenta pārstāvēttiesīgās personas paraksts:] __________________________________________
[Pretendenta pārstāvēttiesīgās personas amats, vārds un uzvārds:] _____________________________
[datums:] ____________________________________



4) 

[bookmark: _Hlk131583219]3.pielikums
PRETENDENTA PIEREDZES APRAKSTS
Iepirkums “Ūdensapgādes un sadzīves kanalizācijas tīklu paplašināšana, kanalizācijas sūkņu staciju  un to elektroapgādes pieslēgumu izbūve Jaunolaines ciemā, Olaines pagastā, Olaines novadā” 
ID Nr. AS OŪS 2026/03_SPS


Pretendents _________________
Sertifikāta Nr. _______________

	Nr.
	Pasūtītājs (nosaukums, adrese, kontaktpersona, tālruņa Nr.)
	Objekta nosaukums, adrese, 
	Veikto darbu apraksts
	Darbu veikšanas laiks (uzsākšanas-nodošanas ekspluatācijā gads/mēnesis)

	1.
	
	
	
	

	2.
	
	
	
	




Pielikumā: Pieredzi apliecinošu dokumentu kopijas un atsauksmes 



[Pretendenta pārstāvēttiesīgās personas paraksts:] _____________________________________
[Pretendenta pārstāvēttiesīgās personas amats, vārds un uzvārds:] ________________________
[datums:] ____________________________________


[bookmark: _Hlk131583274]4.pielikums

PRETENDENTA PIESAISTĪTO SPECIĀLISTU SARAKSTS
Iepirkums “Ūdensapgādes un sadzīves kanalizācijas tīklu paplašināšana, kanalizācijas sūkņu staciju  un to elektroapgādes pieslēgumu izbūve Jaunolaines ciemā, Olaines pagastā, Olaines novadā” 
ID Nr. AS OŪS 2026/03_SPS

Pretendents ______________________

Līguma izpildei tiks piesaistīti šādi speciālisti:
	Nr. p.k.
	Amata nosaukums
	Vārds, uzvārds,
	Sertifikāta/licences Nr. izdošanas gads, institūcija, kas izsniedza sertifikātu*

	
	
	
	

	
	
	
	

	
	
	
	

	
	
	
	

	
	Citi speciālisti
(ja nepieciešams)
	
	






[Pretendenta pārstāvēttiesīgās personas paraksts:] _________________________________________
[Pretendenta pārstāvēttiesīgās personas amats, vārds un uzvārds:] ____________________________
[datums:] _____________________________________





5.pielikums

PIESAISTĪTĀ SPECIĀLISTA PIEREDZES APRAKSTS 
Iepirkums “Ūdensapgādes un sadzīves kanalizācijas tīklu paplašināšana, kanalizācijas sūkņu staciju  un to elektroapgādes pieslēgumu izbūve Jaunolaines ciemā, Olaines pagastā, Olaines novadā” 
ID Nr. AS OŪS 2026/03_SPS

Speciālista Līguma izpildē amata nosaukums: __________________________
Speciālista Vārds Uzvārds __________________

	[bookmark: _Hlk107827111]Nr.
	Pasūtītājs (nosaukums, adrese), pasūtītāja kontaktpersona (vārds, uzvārds, tālr.)
	Objekta
nosaukums, adrese
	Objektā
veikto darbu apraksts un apjoms
	Izpildes laiks (uzsākšanas-nodošanas ekspluatācijā gads/mēnesis)

	1.
	
	
	
	

	2.
	
	
	
	



Pielikumā – Pieredzi apliecinoši dokumenti 



[Pretendenta pārstāvēttiesīgās personas paraksts:] _________________________________________
[Pretendenta pārstāvēttiesīgās personas amats, vārds un uzvārds:] ____________________________
[datums:] _____________________________________





Apliecinājumu drīkst parakstīt ar drošu elektronisko parakstu

6.pielikums

PIESAISTĪTĀ SPECIĀLISTA APLIECINĀJUMS
Iepirkums “Ūdensapgādes un sadzīves kanalizācijas tīklu paplašināšana, kanalizācijas sūkņu staciju  un to elektroapgādes pieslēgumu izbūve Jaunolaines ciemā, Olaines pagastā, Olaines novadā” 
ID Nr. AS OŪS 2026/03_SPS


Es, [speciālista vārds, uzvārds], apliecinu, ka iepriekš minētais pareizi atspoguļo manu pieredzi / izglītību un/vai kvalifikāciju atbilstoši Iepirkuma nolikumā izvirzītajām prasībām.

Ar šo es, [speciālista vārds, uzvārds], apņemos laikā no iepirkuma līguma noslēgšanas līdz pilnīgai saistību izpildei veikt [amata nosaukums] pienākumus Iepirkuma “Ūdensapgādes un sadzīves kanalizācijas tīklu paplašināšana, kanalizācijas sūkņu staciju  un to elektroapgādes pieslēgumu izbūve Jaunolaines ciemā, Olaines pagastā, Olaines novadā” ID.Nr. AS OŪS 2026/03_SPS, iepirkuma līguma ietvaros, ja Iepirkuma rezultātā Pretendentam [Uzņēmēja nosaukums] tiks piešķirtas tiesības slēgt iepirkuma līgumu un līgums tiks noslēgts.
Šī apņemšanās nav atsaucama.





	Datums:
	

	Vārds, Uzvārds:
	

	Paraksts:
	



Apliecinājumu drīkst parakstīt ar drošu elektronisko parakstu




7.pielikums

LĪGUMA IZPILDĒ PIESAISTĪTĀ APAKŠUZŅĒMĒJA APLIECINĀJUMS
Iepirkums “Ūdensapgādes un sadzīves kanalizācijas tīklu paplašināšana, kanalizācijas sūkņu staciju  un to elektroapgādes pieslēgumu izbūve Jaunolaines ciemā, Olaines pagastā, Olaines novadā” 
ID Nr. AS OŪS 2026/03_SPS


Ar šo [Apakšuzņēmēja nosaukums vai vārds un uzvārds (ja apakšuzņēmējs ir fiziska persona), reģistrācijas numurs vai personas kods (ja apakšuzņēmējs ir fiziska persona) un adrese] apliecina, ka:
a) piekrīt piedalīties Iepirkumā, kā [pretendenta nosaukums, reģistrācijas numurs un adrese] apakšuzņēmējs, un
b) ja ar Pretendentu tiks noslēgts Līgums, apņemas veikt šādus darbus: [īss darbu apraksts atbilstoši Informācijā par apakšuzņēmēju norādītajam] un/vai nodot Pretendentam šādus resursus: [īss pretendentam nododamo resursu (speciālistu un/vai tehniskā aprīkojuma) apraksts]





[Apakšuzņēmēja pārstāvēttiesīgās personas paraksts:] _____________________________________
[Apakšuzņēmēja pārstāvēttiesīgās personas amats, vārds un uzvārds:] _________________________
[datums:] ________________________________________________




[bookmark: _Hlk131583309]8.pielikums

PERSONAS, UZ KURAS SPĒJĀM PRETENDENTS BALSTĀS,
 APLIECINĀJUMS
Iepirkums “Ūdensapgādes un sadzīves kanalizācijas tīklu paplašināšana, kanalizācijas sūkņu staciju  un to elektroapgādes pieslēgumu izbūve Jaunolaines ciemā, Olaines pagastā, Olaines novadā” 
ID Nr. AS OŪS 2026/03_SPS

Ar šo [Personas, uz kuras spējām balstās, nosaukums vai vārds un uzvārds (ja persona, uz kuras spējām balstās, ir fiziskā persona), reģistrācijas numurs vai personas kods (ja persona, uz kuras spējām balstās, ir fiziskā persona) un adrese] apliecina, ka:
1. piekrīt piedalīties Iepirkumā kā Pretendenta [pretendenta nosaukums, reģistrācijas numurs un adrese] norādītā persona, uz kuras iespējām Pretendents balstās, lai apliecinātu, ka tā kvalifikācija atbilst Iepirkuma dokumentos noteiktajām prasībām, un
1. gadījumā, ja ar pretendentu tiks noslēgts Līgums, apņemas veikt šādus darbus: [īss darbu apraksts atbilstoši Informācijā norādītajam] un/vai nodot pretendentam šādus resursus: [īss pretendentam nododamo resursu (speciālistu un/vai tehniskā aprīkojuma) apraksts]





[Personas, uz kuras iespējām balstās pārstāvēttiesīgās personas paraksts:] _____________________
[Personas, uz kuras iespējām balstās pārstāvēttiesīgās personas amats, vārds un uzvārds:] __________
[datums:] ________________________________________________






[bookmark: _Hlk131583517]9.pielikums

Līguma projekts

Iepirkums “Ūdensapgādes un sadzīves kanalizācijas tīklu paplašināšana, kanalizācijas sūkņu staciju  un to elektroapgādes pieslēgumu izbūve Jaunolaines ciemā, Olaines pagastā, Olaines novadā” 
ID Nr. AS OŪS 2026/03_SPS

	Olainē
	Datums ir elektroniskās parakstīšanas datums


AS “Olaines ūdens un siltums”, vienotais reģistrācijas Nr. 50003182001, juridiskā adrese: Kūdras iela 27, Olaine, Olaines novads, LV-2114, tās valdes priekšsēdētāja Mārča Mazura un valdes locekļa Viestura Liepas personās, kuri rīkojas uz sabiedrības statūtu pamata (turpmāk — Pasūtītājs), no vienas puses, un
 “………….”, vienotais reģistrācijas …………….., juridiskā adrese: ……………… tās ……………….. personā, kurš rīkojas saskaņā ar statūtiem, (turpmāk — Izpildītājs) no otras puses,
abi kopā, turpmāk — Puses,
pamatojoties uz iepirkuma “Ūdensapgādes un sadzīves kanalizācijas tīklu paplašināšana, kanalizācijas sūkņu staciju  un to elektroapgādes pieslēgumu izbūve Jaunolaines ciemā, Olaines pagastā, Olaines novadā” iepirkuma identifikācijas Nr. AS OŪS 2026/03_SPS (turpmāk — Iepirkums), rezultātiem, izsakot savu brīvu gribu, bez maldības, viltus un spaidiem, noslēdz šādu Līgumu (turpmāk – Līgums):

1. Apzīmējumi
1.1. Līguma izpildes dokumenti — projekta dokumentācija, akti par izpildītajiem Darbiem (LBN forma Nr.2), būvizstrādājumu saskaņošanas akts (pēc nepieciešamības), akts par būvdarbu pabeigšanu Objektā, Darbu pārbaudes akts, Darbu nodošanas – pieņemšanas akts, pārbaužu akti, garantijas laika nodrošinājums, apdrošināšanas prēmijas un apdrošināšanas prēmijas samaksas apliecinoši dokumenti, būvatļauja, Darbu veikšanas projekts, citi izpilddokumenti un Līguma izpildes dokumenti.
1.2. Objekts — Iepirkumā norādītie objekti.
1.3. Būvuzraugs — fiziska vai juridiska persona, kas pārstāv Pasūtītāju Darbu procesā un Pasūtītāja interesēs uzrauga Darbu izpildes atbilstību Līgumam, būvprojektam, būvnormatīviem un citiem saistošajiem normatīvajiem aktiem un Pasūtītāja interesēm.
1.4. Autoruzraugs — fiziska vai juridiska persona, kas veic Darbu uzraudzību ar mērķi nepieļaut būvniecības darbu dalībnieku patvaļīgas atkāpes no būvprojekta, kā arī normatīvo aktu un standarta pārkāpumus Darbu gaitā.
1.5. Darbu vadītājs — Pasūtītāja apstiprināts Izpildītāja pārstāvis, kurš kā sertificēts atbildīgais būvdarbu vadītājs nodrošina Darbu izpildi atbilstoši spēkā esošajiem normatīvajiem aktiem, būvprojektam un Līgumam.
1.6. Darbi —Olaines pilsētas centralizēto siltumapgādes tīklu projektēšana, būvniecība un autoruzraudzība, tai skaitā visas darbības (projekta izstrāde, būvlaukuma sagatavošana, būvdarbi, dokumentu sagatavošana, darbu izpildes vietas sakārtošanu, atkritumu izvešanu un utilizāciju, kā arī jebkādus citus darbus, kas, ja arī nav tieši minēti Līgumā, saprātīgi no tā izriet un ir nepieciešami Līguma pienācīgai izpildei un mērķa sasniegšanai), kuras Izpildītājam jāveic saskaņā ar Līgumu, būvprojektu, Piedāvājumu un citiem saistošajiem normatīvajiem aktiem. 
1.7. Līgumcena — kopējā cena EUR bez PVN par visu Darbu izpildi, saskaņā ar Līguma 4.punkta noteikumiem.
1.8. Piedāvājums — Izpildītāja piedāvājums iepirkumā “Ūdensapgādes un sadzīves kanalizācijas tīklu paplašināšana, kanalizācijas sūkņu staciju  un to elektroapgādes pieslēgumu izbūve Jaunolaines ciemā, Olaines pagastā, Olaines novadā” ID Nr. AS OŪS 2026/03_SPS
1.9. Būvprojekts — SIA “Firma L4” izstrādātais būvprojekts “Ūdensapgādes un kanalizācijas tīklu paplašināšana, elektroapgādes pieslēgums sūkņu stacijām “Ūdrainītes”, “Piparkūkas”, Jaunolaines ciemā, Olaines pag., Olaines nov”.

2. Līguma priekšmets
2.1. Izpildītājs Līgumā noteiktajā kārtībā un termiņos, pienācīgā kvalitātē, ievērojot normatīvo aktu prasības, Būvuzrauga un Autoruzrauga norādījumus, saskaņā ar būvprojektu un Izpildītāja iesniegto Piedāvājumu apņemas veikt Darbus.
2.2. Izpildītājs Darbus veic ar darbaspēku, mehānismiem un būvizstrādājumiem, kuru vērtība ierēķināta Līguma kopējā cenā. 

3. Apdrošināšana un garantijas
3.1. Izpildītājs 5 (piecu) darba dienu laikā pēc Līguma noslēgšanas Pasūtītājam iesniedz Izpildītāja vispārējās civiltiesiskās atbildības apdrošināšanas polisi un profesionālās civiltiesiskās atbildības apdrošināšanas polises, kas izsniegtas atbilstoši Latvijas normatīvajos aktos par civiltiesiskās atbildības obligāto apdrošināšanu būvniecībā noteiktajām prasībām un apdrošināšanas prēmijas samaksas apliecinošus dokumentus. Polise spēkā līdz Līgumā noteikto saistību izpildes laikam.
3.2. Izpildītājs 5 (piecu) darba dienu laikā iesniedz būvniecības visu risku apdrošināšanas polisi par apdrošinājuma summu, kas ir ne mazāka kā Līguma 4.1. punktā norādītā Līgumcena un ir spēkā līdz Līgumā noteikto saistību izpildes laikam.
3.3. Izpildītājs 5 (piecu) darba dienu laikā no Līguma noslēgšanas dienas iesniedz par labu Pasūtītajam noformētu neatsaucamu Līguma saistību izpildes nodrošinājumu, kuru izdevusi apdrošināšanas  akciju sabiedrība vai banka. Garantijas summa tiek noteikta 5% no Līguma 4.1. punktā noteiktās līgumcenas. Garantijai jābūt spēkā visu Līgumā noteikto saistību izpildes laiku un papildu 30 (trīsdesmit) kalendārās dienas pēc Darbu pieņemšanas no Izpildītāja. Ja Līguma izpildes termiņš pārsniedz garantijā norādīto termiņu, Izpildītājs veic nepieciešamās darbības, lai nodrošinātu garantijas termiņa pagarināšanu uz laika periodu, kas nodrošina šajā punktā noteiktā nosacījuma, par garantijas termiņu, izpildi un iesniedz Pasūtītājam dokumentu, kas apliecina garantijas termiņa pagarināšanu ne vēlāk kā 5 (piecas) darba dienas pirms sākotnējā garantijas termiņa beigām. Pēc Izpildītāja pieprasījuma, Pasūtītājs atdod Izpildītājam Līgumā noteikto bankas garantiju/apdrošinātāja galvojumu, kuram ir beidzies spēkā esamības termiņš.
3.4. Ja šajā Līgumā noteiktais būvdarbu izpildes termiņš pārsniegs 18 mēnešus  (atkarīgs no Pretendenta piedāvājuma) Izpildītājam ir tiesības ierosināt saistību izpildes nodrošinājuma samazinājumu proporcionāli faktiski izpildīto un Pasūtītāja apmaksāto būvdarbu vērtībai, ja ir izpildīti visi šie nosacījumi – ir izpildīta vairāk nekā puse līgumā paredzēto būvdarbu, būvdarbi ir pieņemti un Pasūtītāja apmaksāti, Pasūtītājs nav konstatējis, ka Izpildītājs būtu pārkāpis līgumsaistības (neatkarīgi no tā, vai par pārkāpumu ir vai nav piemērots līgumsods), kā arī nav konstatēts būvdarbu termiņu kavējums. Pasūtītājam ir pienākums piekrist Izpildītāja ierosinātai saistību nodrošinājuma samazināšanai, ja ir izpildīti visi šajā punktā ietvertie nosacījumi. Pasūtītājam ir tiesības šajā punktā ietverto nosacījumu par līgumsaistību pārkāpumu attiecināt tikai uz tādiem līgumsaistību pārkāpumiem, par kuru Pasūtītājs ir piemērojis līgumsodu. Līgumsaistību nodrošinājuma apmēra samazinājums nevar būt mazāks par 50% (piecdesmit procentiem) no sākotnējā nodrošinājuma apmēra.
3.5. Garantijas perioda ieturējums ir 5% (piecu procentu) apmērā no pārskata mēneša izpildīto un pieņemto Darbu summas. Garantijas laika ieturējuma summa Izpildītājam tiek izmaksāta:
3.5.1. 30 (trīsdesmit) kalendāro dienu laikā pēc visu Darbu nodošanas pieņemšanas akta parakstīšanas un atbilstošā Izpildītāja rēķina ar tam pievienotu spēkā esošas neatsaucamas beznosacījuma garantijas perioda nodrošinājuma par summu, kas nav mazāks par 5% (pieciem procentiem) no faktiski izpildīto darbu summas, un ko izsniegusi banka vai apdrošināšanas kompānijas, iesniegšanas;
3.5.2. 30 (trīsdesmit) kalendāro dienu laikā pēc garantijas termiņa beigām un atbilstoša  Izpildītāja rēķina saņemšanas.
3.6. Garantijas saistību nodrošinājumu pēc Izpildītāja lūguma Pasūtītājs samazina uz 2% (diviem procentiem) garantijas termiņa 3. (trešā) gada 1. (pirmajā) mēnesī uz tā atlikušo daļu, ja garantijas termiņa pirmajos 2 (divos) gados nav konstatēti būvdarbu defekti vai Izpildītājs un Pasūtītājs ir vienojušies par pieteikto būvdarbu defektu novēršanas termiņu.
3.7. Ja Izpildītājs, saskaņā ar Līguma noteikumiem, vēlas saņemt avansa maksājumu, Izpildītājs iesniedz par labu Pasūtītajam noformētu neatsaucamu beznosacījuma pirmā pieprasījuma avansa atmaksas nodrošinājumu, kuru izdevusi apdrošināšanas sabiedrība vai banka (tekstā – Avansa garantija). Ar Avansa garantiju nodrošinātai summai ir jābūt ne mazākai par avansa summu un termiņam, kādā Pasūtītājs ir tiesīgs iesniegt pieprasījumu izmaksāt naudas līdzekļus, ir jābūt ne īsākam kā Līgumā noteiktais Darbu izpildes termiņš un vēl 30 (trīsdesmit) kalendārās dienas.

4. Līgumcena
4.1. [bookmark: _Hlk209171653]Kopējā Līguma summa par Līgumā noteikto Darbu izpildi ir …….. EUR (……..euro) neieskaitot pievienotās vērtība nodokli (turpmāk — PVN). PVN būvniecības pakalpojumiem tiek maksāts saskaņā ar “Pievienotās vērtības nodokļa likums” 142.panta otro un ceturto daļu.
4.2. Līguma 4.1.punktā norādītā Līguma summa ietver izmaksas, kas saistītas ar Darbu veikšanu Līgumā norādītajā apjomā, tai skaitā materiālu un izstrādājumu izmaksas, darbu izmaksas, pieskaitāmos izdevumus, mehānismu un transporta izmaksas, darbu organizācijas izmaksas, nodokļus (izņemot PVN), apdrošināšanas izmaksas u.c. izmaksas. 
4.3. Puses vienojas, ka Izpildītājs rēķinu un aktu par savstarpējo norēķinu salīdzināšanu sagatavo elektroniskā formā un ir derīgi bez paraksta un zīmoga. Rēķins un akts par savstarpējo norēķinu salīdzināšanu tiek nosūtīts elektroniski uz Pasūtītāja elektronisko pasta adresi: …………….
4.4. Pasūtītājs maksā Izpildītājam par faktiski kvalitatīvi veiktu Līguma izpildi un noteikto apjomu. Par Līgumcenas palielināšanas pamatojumu no Izpildītāja puses nevar tikt uzskatītas jebkādas atsauces uz nepilnīgi veiktiem aprēķiniem, kā arī, pamatojoties uz jebkuriem citiem apstākļiem, ar kuriem Izpildītājam jārēķinās iestājoties Līguma izpildei..
4.5. Samaksa uzskatāma par veiktu ar brīdi, kad Pasūtītājs veicis pārskaitījumu uz Izpildītāja norādīto norēķinu kontu.
4.6. Katra no Pusēm sedz savus izdevumus par bankas pakalpojumiem, kas saistīti ar naudas pārskaitījumu.
4.7. Līgumcena atbilstoši Līguma noteikumiem līguma izpildes laikā var tikt koriģēta cenu indeksācijas (inflācijas vai deflācijas) un ar to saistīto izmaksu izmaiņu rezultātā, sākot ar Līguma izpildes 13.mēnesi, ne biežāk kā vienu reizi 12 mēnešu periodā. Cenas var tikt pārskatītas, gadījumā, ja Izpildītājs iesniedz Pasūtītājam rakstisku pieprasījumu, kas balstīts uz Centrālās statistikas pārvaldes (turpmāk-CSP) aprēķināto būvniecības izmaksu analīzi par būvniecības izmaksu pārmaiņām pret bāzes periodu. Par bāzes periodu ir uzskatīts gada kalendārais mēnesis, kurā tika iesniegts Izpildītāja piedāvājums iepirkumam. Par bāzes cenām tiek uzskatītas Tāmēs dotās tiešās izmaksas izmaksu elementiem attiecīgi – darbaspēkam, materiāliem, mehānismiem, kurām tiek piemērots bāzes cenu indekss 100. Līguma cenas indeksācija saskaņā ar Centrālās statistikas pārvaldes (turpmāk-CSP) attiecīgā perioda rēķinātajiem būvniecības izmaksu indeksiem pa objektu grupām un resursu veidiem (turpmāk – BII). Indeksāciju veic pēc attiecīgā perioda indeksa publikācijas dienas CSP datu vietnē, vienu reizi bāzes periodā, ja CSP attiecīgais aprēķinātais BII pārsniedz 5% (piecus procentus) no konkrētā perioda – 12 kalendāro mēnešu būvdarbu izmaksām. Šādā gadījumā būvdarbu izmaksas tiek indeksētas atbilstoši attiecīgajam CSP aprēķinātajam BII. Cenu indeksācija netiek piemērota Tāmes kopsavilkuma aprēķinā norādītā pelņas vērtībai. Indeksācija paaugstinātas inflācijas apstākļos netiek veikta, ja Izpildītājs, bez saskaņošanas ar Pasūtītāju, kavē darbu izpildes grafikā norādīto Darbu izpildes termiņus.

5. Pušu pārstāvji
5.1. Izpildītājs Darbu izpildē iesaista tikai tos sertificētos speciālistus, kurus Izpildītājs norādījis Piedāvājumā.
5.2. Ja Izpildītājs Darbu izpildē vēlas piesaistīt citu Darbu vadītāju vai citus speciālistus, Izpildītājam jāsaņem Pasūtītāja rakstiska piekrišana. Izpildītāja no jauna piedāvātajiem speciālistiem un/vai Darbu vadītājam jāatbilst iepirkuma Nolikumā izvirzītajām prasībām.
5.3. Pasūtītājs jebkurā laikā var pieprasīt Izpildītāja Darbu vadītāja nomaiņu, norādot pamatojumu. Izpildītājs veic Darbu vadītāja nomaiņu (iesaistot atbilstošas kvalifikācijas speciālistu) 10 (desmit) darba dienu laikā no dienas, kad saņemts Pasūtītāja rakstisks pieprasījums, un nekavējoties par to paziņo Pasūtītājam.
5.4. Pasūtītāja kontaktpersona jautājumos, kuri nav Būvuzrauga un Autoruzrauga kompetencē: …………
5.5. Izpildītāja kontaktpersona  jautājumos, kuri nav būvdarbu vadītāja un kompetencē: ………


6. Būvuzrauga tiesības
6.1. Attiecībā pret Izpildītāju, Būvuzraugam tiek piešķirtas tiesības un pienākumi, kas paredzētas Līgumā un LR  normatīvajos aktos. 
6.2. Būvuzraugam ir tiesības pieprasīt no Izpildītāja visu informāciju un dokumentāciju, kas nepieciešama Darbu izpildes kontrolei un Būvuzrauga pienākumu izpildei.
6.3. Būvuzrauga veikts jebkāda rakstura apstiprinājums, kontroles pasākums, apliecinājums, saskaņojums, apskate, pārbaude, norādījums, paziņojums, pieprasījums, izmēģinājums, kā arī līdzīga rīcība vai nepiekrišanas neizrādīšana, neatbrīvo Izpildītāju no atbilstības, kas izriet no Līguma, ieskaitot atbildību par kļūdām, nolaidību, pretrunām un neatbilstību.
6.4. Būvuzraugs jebkurā laikā var sniegt Izpildītājam norādījumus, kas var būt nepieciešami Darbu izpildei vai defektu novēršanai saskaņā ar Līgumu.
6.5. Pasūtītājs var nomainīt Būvuzraugu pēc saviem ieskatiem. Par Būvuzrauga nomaiņu Pasūtītājs izformē Izpildītāju 3(trīs ) darba dienas iepriekš.

7. Darbu organizācijas kārtība un izpildes noteikumi
7.1. Izpildītājs par saviem līdzekļiem saņem visas nepieciešamās atļaujas un saskaņojumus, kas nepieciešami Darbu izpildei.
7.2. Darbu sagatavošanas darbus un Objekta un apkārtējās teritorijas aizsardzības pasākumus pret nelabvēlīgiem dabas un ģeoloģiskiem apstākļiem pilnā apmērā veic Izpildītājs.
7.3. Būvdarbos Izpildītājs apņemas izmantot vienīgi Izpildītāja Piedāvājumā norādītus vai ar Būvuzraugu saskaņotus materiālus.
7.4. Izpildītājs Darbus veic saskaņā ar būvprojektu. Izpildītājs atzīst, ka būvprojekts ir saprotams un to var realizēt, paredzamos Darbus veicot tādā veidā, kas nepārkāpj normatīvo aktu prasības un publiskos ierobežojumus, kā arī atbilstoši Līguma noteikumiem.
7.5. Puse 3 (trīs) darba dienu laikā rakstiski informē otru Pusi par apstākļiem (izmaiņām), kas var ietekmēt Līguma izpildi tai skaitā:
7.5.1. Līguma dokumentos ir pretrunas;
7.5.2. Līguma dokumenti ir nepilnīgi vai kļūdaini;
7.5.3. Līguma dokumentos sniegtie dati atšķiras no reālajiem apstākļiem;
7.5.4. informācija, dati, kas iegūti  Darbu izpildes gaitā, atšķiras no Līguma dokumentiem;
7.5.5. ir mainījušies Līguma izpildei nozīmīgi apstākļi vai radušies jauni.

8. Pušu tiesības un pienākumi
8.1. Izpildītājs ir atbildīgs par:
8.1.1. Darbu veikšanu un organizēšanu atbilstoši Līguma un saistošo normatīvo aktu prasībām;
8.1.2. Par visu nepieciešamo atļauju, saskaņojumu un citu dokumentu saņemšanu Darbu uzsākšanai un izpildei;
8.1.3. visā Darbu veikšanas laikā izstrādātās Būvprojekta dokumentācijas atbilstības un pareizības pārbaudi Darbu veikšanas tehnoloģijai. Par visām konstatētajām neprecizitātēm un kļūdām Būvprojektā vai jaunatklātiem apstākļiem, kas var novest pie Darbu kvalitātes pasliktināšanās, defektiem tajos vai kā citādi negatīvi ietekmēt izpildītos Darbus, Izpildītājam nekavējoties rakstiski jāinformē Pasūtītājs;
8.1.4. savlaicīgu Pasūtītāja informēšanu par iespējamām izmaiņām, pretrunām dokumentos, pārbaudēm un citiem apstākļiem;
8.1.5. faktiski paveikto Darbu apjomu uzmērījumu pareizību;
8.1.6. Pasūtītāja brīdināšanu, ja Darbu izpildes gaitā radušies apstākļi, kas var būt bīstami cilvēku veselībai, dzīvībai vai apkārtējai videi, kā arī par visu nepieciešamo pasākumu veikšanu to novēršanai;
8.1.7. riskiem (nelaimes gadījumiem, bojājumu rašanos, zaudējumu nodarīšanu trešajām personām u.c.) Objektā līdz Darbu pieņemšanas – nodošanas akta parakstīšanai;
8.1.8. Izpildītāja kompetencē ietilpstošo pārbaužu veikšanu;
8.1.9. piesaistīto personu, speciālistu un apakšuzņēmēju darbu, kā arī to pieļautajām kļūdām;
8.1.10. pārbaudēs atklāto Darbu defektu savlaicīgu un kvalitatīvu novēršanu;
8.1.11. apkārtējās vides aizsardzības normatīvo aktu prasību ievērošanu, tīrību Objektā visā Darbu izpildes laikā. Izpildītājs nodrošina, lai Objektā esošo būvizstrādājumu atliekas un citi nevajadzīgi materiāli nepiesārņo Objektam pieguļošo teritoriju;
8.1.12. atbilstošu normatīvajos aktos noteikto darba aizsardzības pasākumu organizāciju, darba aizsardzības prasību izpildi, tajā skaitā, veicot atbilstošus pasākumus Objektā, ieskaitot tos pasākumus, kas nepieciešami trešo personu veselības un mantas aizsardzībai pret kaitējumiem un zaudējumiem sakarā ar veicamajiem Darbiem, visu nepieciešamo nostiprinājumu, uzrakstu, nožogojumu un apgaismojumu uzstādīšanu;
8.1.13. Izpildītājam pieejamo ūdensapgādes un kanalizācijas, elektroapgādes, siltumapgādes un būvgružu izvešanas pakalpojumu, kas ir nepieciešami un paredzēti Darbu atbilstošai izpildei un organizācijai, apmaksu par saviem līdzekļiem;
8.1.14. Pasūtītāja pārstāvju un kontroles funkciju veicošo institūciju pārstāvju iekļūšanu Objektā Darbu veikšanas laikā.
8.2. Izpildītāja pienākumi:
8.2.1. nodrošināt, lai Izpildītāja Piedāvājumā norādītais Darbu vadītājs atrodas Objektā Darbu veikšanas laikā;
8.2.2. ievērot Darbu izpildes grafikā noteiktos termiņus;
8.2.3. rakstiski informēt Pasūtītāju par katru Darbu izpildes termiņa kavējuma iemeslu un darīt visu iespējamo, lai kavējums būtu pēc iespējas īsāks.
8.3. Pasūtītājs atbild par:
8.3.1. būvuzraudzības funkciju nodrošināšanu;
8.3.2. Izpildītāja darbības nodrošināšanai nepieciešamo Pasūtītāja atbildībā esošo dokumentu un informācijas savlaicīgu nodošanu Izpildītājam;
8.3.3. Pasūtītāja pilnvaroto pārstāvju darba organizāciju;
8.3.4. Maksājumu veikšanu Līgumā norādītajos termiņos un kārtībā;
8.4. Pasūtītājs atturas no darbībām, kas traucētu Darbu izpildi, ja vien tas nav saistīts ar konstatētiem būvniecības noteikumu pārkāpumiem no Izpildītāja puses.

9. Apakšlīgumi
9.1. Izpildītājs drīkst slēgt līgumus par noteiktu Darbu izpildi tikai ar Piedāvājumā norādītajiem apakšuzņēmējiem. Līguma darbības laikā Izpildītājs Darbos var iesaistīt citus apakšuzņēmējus un papildu apakšuzņēmējus tikai ar Pasūtītāja rakstisku piekrišanu.
9.2. Pasūtītājs, pirms piekrišanas apakšuzņēmēju nomaiņai vai to papildus piesaistīšanai, ievēro un rīkojas atbilstoši Sabiedrisko pakalpojumu iepirkuma likuma 67.panta nosacījumiem un Iepirkuma nolikumā noteiktajām prasībām.
9.3. Izpildītājs koordinē apakšuzņēmēju darbību un uzņemas pilnu atbildību par to Darbu izpildes kvalitāti un Līguma noteikumu ievērošanu.

10. Pārbaudes 
10.1. Līguma darbības laikā tiks veiktas pārbaudes Līgumā noteiktajā kārtībā.
10.2. Pārbaudes nesamazina Līgumā paredzēto Izpildītāja atbildību. Pārbaudes laikā Darbi netiek apturēti Līguma izpildes termiņš sakarā ar veicamajām pārbaudēm netiek pagarināts. Pārbaudes bez īpaša pilnvarojuma no Pasūtītāja puses var pieprasīt un veikt Būvuzraugs. 
10.3. Pārbaudes tiek veiktas, lai noskaidrotu Darbu vai to daļu atbilstību Līguma dokumentiem un normatīvo aktu prasībām, ievērojot Līgumā noteiktās Pušu tiesības un pienākumus. Pārbaudes laikā konstatētos defektus fiksē pārbaudes aktā. 
10.4. Par pārbaudi Pasūtītājs, tā pilnvarota persona vai Būvuzraugs, paziņo Izpildītājam. 2 (divu) darba dienu laikā pēc paziņojuma saņemšanas, Izpildītājam jāpaziņo būvuzraugam un Pasūtītājam par gatavību veikt pārbaudi, kā arī par termiņiem, kad pārbaudei būs pieejami segtie darbi. Izpildītāja sagatavošanās pārbaudei nevar būt ilgāka par 3 (trīs) darba dienām.
10.5. Pārbaudes veikšanai Izpildītājs nodrošina:
10.5.1. savu pārstāvju piedalīšanos;
10.5.2. iespēju pārbaudes veicējiem netraucēti veikt visas ar pārbaudi saistītās darbības, tajā skaitā izmantot Izpildītāja instrumentus, pārbaudes ierīces, kas pieejamas Objektā;
10.5.3. nepieciešamo palīdzību no Izpildītāja.
10.6. Pārbaudes rezultāti, norādot konstatētos faktus, Izpildītājam tiek paziņoti 3 (trīs) darba dienu laikā pēc pārbaudes pabeigšanas. Iebildumus par pārbaudes rezultātiem Izpildītājs Pasūtītājam var iesniegt ne vēlā kā 3 (trīs) darba dienu laikā pēc pārbaudes rezultātu saņemšanas. Ja minētajā termiņā Pasūtītājs vai Būvuzraugs nav saņēmis Izpildītāja iebildumus, uzskatāms, ka Izpildītājs piekritis pārbaudes rezultātiem.
10.7. Nepieciešamības gadījumā Darbu gaitā Puses sastāda pārbaužu plānu, kurā tiek norādīts pārbaudes laiks un pārbaudāmie darbi. Izpildītājs savlaicīgi informē Pasūtītāju par iespējamiem pārbaužu kavējumiem un pārbaudāmo darbu pieejamību.
10.8. Puses var prasīt iepriekšēju pārbaudi, ja:
10.8.1. pēc darbu vai pārbaudāmo darbu pabeigšanas interesējošais Darbs nevar būt pieejams plānotai pārbaudei bez nopietniem traucējumiem;
10.8.2. pēc darbu vai pārbaudāmo Darbu pabeigšanas konstatēto defektu novēršana var radīt kādai no Pusēm īpašas neērtības;
10.8.3. to prasa kādi citi iemesli.
10.9. Iepriekšēja pārbaude organizējama nekavējoties pēc pieprasījuma saņemšanas. Iepriekšējās pārbaudes rezultāti tiek fiksēti segto darbu aktā.
10.10. Ja pusēm, būvuzraugam vai kompetentai kontroles institūcijai pastāv aizdomas par normatīvo aktu pārkāpumiem Darbu izpildē, var vienoties par īpašu pārbaudi attiecībā uz to Darbu daļu, kas ietilpst kontroles institūcijas kompetencē un nav paredzēta pārbaužu plānā. Īpašu pārbaudi katra no Pusēm var pieprasīt arī attiecībā uz Pasūtītāja vai Būvuzrauga konstatētajiem defektiem Darbu izpildes un garantijas laikā.
10.11. Atkārtotu pārbaudi veic, kad novērsti konstatētie defekti. Katrai no Pusēm ir tiesības pieprasīt atkārotu Darbu pārbaudi, lai pārliecinātos, ka konstatētie defekti ir novērsti. Atkārtota pārbaude jāuzsāk 5 (piecu) darba dienu laikā pēc defektu novēršanas.
10.12. Galīgā pārbaude notiek pēc izmaiņu projekta saskaņošanas būvvaldē (ja tāds tiek izstrādāts), kad Būvprojektā (tajā skaitā izmaiņu projektā, ja Darbu izpildes laikā tāds tiek izstrādāts) un Līgumā paredzētie Darbi ir pilnīgi pabeigti un sagatavota Darbu izpilddokumentācija.
10.13. Gala Darbu un Darbu dokumentācijas pārbaudi, ieskaitot segto darbu un nozīmīgo konstrukciju dokumentācijas pārbaudi, drīkst veikt vienīgi pēc ziņojuma saņemšanas no Izpildītāja par Darbu pabeigšanu atbilstoši Līguma 10.4.punktam.
10.14. Gala pārbaudē Pasūtītājs apstiprina būvdarbu izpildi, ja tajos nav konstatēti defekti. Gala pārbaudes rezultāts tiek fiksēts pārbaudes aktā.
10.15. Ja Darbu izpilde vai Darbu izpilddokumentācija gala pārbaudē netiek apstiprināta sakarā ar konstatētajiem defektiem, Būvuzraugs, Pasūtītājs un Izpildītājs vienojas par termiņu un kārtību, kādā tiks novērsti defekti. Ja pēc atkārtotas pārbaudes Darbu izpilde tiek apstiprināta, Izpildītājs Pasūtītājam iesniedz Darbu pieņemšanas – nodošanas aktu.
10.16. Puses var vienoties par neatkarīga, atbilstoši sertificēta, speciālista pieaicināšanu pārbaudes veikšanai. Pārbaudes veicējs nodrošina Pušu pārstāvju klātbūtni pārbaudes laikā. Šādas pārbaudes apmaksu abas Puses sedz līdzīgās daļās. Ja tiek konstatēts, ka Darbi neatbilst Līguma dokumentu vai normatīvo aktu prasībām, pārbaudes izdevumus pilnībā sedz Izpildītājs.
 
11. Darbu nodošanas un pieņemšanas kārtība
11.1. Izpildītie Darbi netiek pieņemti, ja tie neatbilst Līgumam, Būvprojektam, Piedāvājumam, normatīvo aktu prasībām, vai arī, ja attiecībā uz tiem bija nepieciešams, bet netika sastādīts segto darbu pieņemšanas akts vai akts par nozīmīgu konstrukciju pieņemšanu, vai arī, ja dokumentācijā uzrādītie Darbi neatbilst faktiski izpildītajiem Darbiem.
11.2. Par Darbu pabeigšanu Izpildītājs rakstiski paziņo Pasūtītājam un Būvuzraugam. Darbi uzskatāmi par pabeigtiem, ja Objektā veikti visi Būvprojektā paredzētie Darbi, kā arī visas pārbaudes, kuras nepieciešamas, lai nodrošinātu Objekta ekspluatāciju atbilstoši tā funkcijām, Objekts ir atbrīvots, tostarp izvesti būvgruži. Pēc minētā paziņojuma saņemšanas Pasūtītājs, būvuzraugs, autoruzraugs veic Objekta apsekošanu.
11.3. Ja Objekta apsekošanas laikā tiek konstatēts, ka visi darbi pabeigti un ir veiktas visas Līguma 11.2.punktā minētās pārbaudes, Pasūtītājs, Būvuzraugs un Izpildītājs (Autoruzraugs) sastāda un paraksta aktu par Darbu pabeigšanu Objektā. No Pasūtītāja puses šo aktu paraksta Pasūtītāja pilnvarota persona. Gadījumā, ja Objektā veicami atliktie darbi (piemērotos klimatiskos apstākļos veicami darbi), aktā par Darbu pabeigšanu tiek norādīts šādu darbu veids, paredzamais apjoms un izpildes termiņš.
11.4. Akts par Darbu pabeigšanu tiek parakstīts 5 (piecu) darba dienu laikā pēc Līguma 11.3.punktā minētā Izpildītāja ziņojuma saņemšanas dienas, vai, konstatējot nepabeigtus Darbus vai trūkumus pārbaužu dokumentos, Pasūtītājs sniedz Izpildītājam pamatotu atteikumu apliecināt Darbu pabeigšanu. Pēc trūkumu novēršanas, Izpildītājs atkārtoti iesniedz ziņojumu par Darbu pabeigšanu un tas tiek izvērtēts Līguma 11.3. un 11.4.punktā noteiktajā kārtībā. 
11.5. Izpildītājs, ne vēlāk kā 5 (piecu ) darba dienu laikā no akta par Darbu pabeigšanu Objektā parakstīšanas dienas, izsniedz Pasūtītājam visu veikto Darbu izpilddokumentāciju, kuras  pārbaudi pirms tās iesniegšanas ir veicis Būvuzraugs.
11.6. Pēc Darbu pilnīgas izpildes un izpilddokumentācijas pārbaudes, Pasūtītājs un Izpildītājs paraksta Darbu nodošanas – pieņemšanas aktu, kuru sagatavo un Pasūtītājam iesniedz Izpildītājs. 
11.7. Akta par izpildītajiem Darbiem parakstīšana ir uzskatāma par pamatojumu starpmaksājuma veikšanai Līguma noteiktajā kārtībā. Šo aktu parakstīšana vai starpmaksājuma samaksa neierobežo Pasūtītāja tiesības vēlāk izteikt Izpildītājam pretenzijas par Darbu apjomu, Darbu kvalitāti un/vai Darbu veikšanas termiņu kavējumu, kā arī neatbrīvo Izpildītāju no Līgumā noteiktajiem pienākumiem un atbildības.
11.8. Pēc visu Darbu pabeigšanas Izpildītājs veic visas nepieciešamās darbības, lai Objekts tiek pieņemts ekspluatācijā Olaines novada būvvaldē atbilstoši Latvijas Republikas normatīvos aktos noteiktajai kārtībai.
11.9. Ja Objekta pieņemšanas ekspluatācijā laikā tiek konstatēta Izpildītāja veikto Darbu neatbilstība Līgumā vai Latvijas Republikas normatīvajos tiesību aktos noteiktajām prasībām vai konstatē citus trūkumus, Izpildītājs uz sava rēķina būvvaldes noteiktajā termiņā novērš konstatētos trūkumus. Pēc tam tiek veikta atkārtota Objekta pieņemšana ekspluatācijā. Objekta pieņemšanu ekspluatācijā apliecina Latvijas Republikas normatīvajos aktos noteiktā kārtībā sastādīts un parakstīts akts par būves pieņemšanu ekspluatācijā.
11.10. Akta par Objekta pieņemšanu ekspluatācijā parakstīšana, kā arī Objekta pieņemšana neatbrīvo Izpildītāju no atbildības par Objekta defektiem, kuri atklājas garantijas laikā pēc Objekta pieņemšanas.

12. Garantijas laiks un defektu novēršana
12.1. Būvdarbu kvalitātes garantijas termiņš ir 60 (sešdesmit) mēneši no Darbu nodošanas – pieņemšanas akta abpusējas parakstīšanas.
12.2. Līguma 12.1. punktā noteiktais garantijas termiņš nav piemērojams iekārtām, kas tiek uzstādītas Darbu laikā, ja iekārtām ir norādīts ražotāja garantijas termiņš Atbilstoši normatīvo aktu regulējumam iekārtu garantijas termiņus nosaka attiecīgās iekārtas ražotājs tehniskajā dokumentācijā, bet ne mazāku kā 2 (divi) gadi. Izpildītāja uzstādītajām iekārtām Objektā noteikto garantijas laika garantijas termiņu Izpildītājs norāda Darbu nodošanas–pieņemšanas aktā. Ja Izpildītājs Darbu nodošanas–pieņemšanas aktā nav norādījis iekārtām noteikto garantijas laika garantijas termiņu, tad uz šīm iekārtām ir attiecināms kopējais Līguma 12.1.apakšpunktā noteiktais būvdarbu garantijas laika termiņš.
12.3. Ja Līgums tiek lauzts pirms termiņa, garantijas laiks tiek skaitīts no Līguma laušanas dienas un attiecas uz konstrukcijām un Darbiem, kuru pabeigšana noformēta ar segto darbu aktiem vai atbildīgo konstrukciju (starppieņemšanas) aktiem. 
12.4. Darbu veikšanas laikā konstatēto defektu novēršanā tiek pielietoti sekojoši noteikumi:
12.4.1. Izpildītājs novērš visus pārbaudes aktā konstatētos defektus. Par Darbu laikā konstatēto defektu novēršanas termiņu Puses vienojas katrā atsevišķā gadījumā;
12.4.2. Izpildītāja rīcības rezultātā radušos defektus Izpildītājs novērš par saviem līdzekļiem Līguma 15.2.punktā noteiktā izpildes termiņa ietvaros; 
12.4.3. Izpildītājs, veicot defektu novēršanu, atbild par zaudējumiem, kas rodas Pasūtītājam Darbu defektu novēršanas rezultātā. 
12.5. Izpildītājs uzņemas pilnu atbildību par Darbu kvalitāti. Garantijas laikā Objektā konstatētos Darbu defektus Izpildītājs apņemas novērst par saviem līdzekļiem un ar savu darbaspēku 5 (piecu) darba dienu laikā no brīža, kad Izpildītājs no Pasūtītāja saņēmis rakstisku informāciju (pretenziju) par atklāto defektu. Ja objektīvu iemeslu dēļ Darbu defektu novēršanas termiņš pārsniedz 5 (piecas) darba dienas, Puses rakstiski vienojas par citu defektu novēršanas termiņu. 
12.6. Ja Izpildītājs uzskata, ka nav atbildīgs par garantijas laikā radušos defektu, tas 3 (trīs) darba dienu laikā no pretenzijas saņemšanas dienas par to rakstiski informē Pasūtītāju. Ja Pasūtītājs 3 (trīs) darba dienu laikā nesaņem šajā punktā minēto Pasūtītāja pretenziju, uzskatāms, ka Izpildītājs ir piekritis pretenzijā norādītajam. 
12.7. Ja Izpildītājs, saņemot Līguma 12.5.punktā minēto pretenziju, neuzsāk defektu novēršanu un/vai Līguma 12.6.punktā noteiktajā kārtībā neinformē Pasūtītāju, Pasūtītājs ir tiesīgs uzskatīt, ka Izpildītājs atsakās novērst Darbu defektus. 
12.8. Ja Izpildītājs atsakās novērst Darbu defektus, Pasūtītājs vienpersoniski ir tiesīgs šo darbu veikšanai pieaicināt citu darbu veicēju. Šādā gadījumā samaksa par defektu novēršanas darbiem tiek veikta no garantijas laika nodrošinājuma summas, bet, ja ar to nepietiek defektu novēršanas darbu pilnīgai izpildei, Pasūtītājam ir prasījuma tiesības pret Izpildītāju par starpības piedziņu, kas izveidojas starp garantijas laika nodrošinājuma summu un faktiskajām defektu novēršanas izmaksām.

13. Norēķinu kārtība 
13.1. Samaksa par Darbiem tiek veikta šādā kārtībā:
13.1.1. avansa maksājums ne vairāk kā 20 % (divdesmit procentu) apmērā no Līguma 4.1.punktā norādītās līgumcenas bez PVN. Maksājums tiek veikts 20 (divdesmit) darba dienu laikā pēc Izpildītāja rēķina un spēkā esošas neatsaucamas beznosacījuma  avansa maksājuma garantijas par summu, kas nav mazāka par pieprasīto avansa summu un ko izsniegusi banka vai apdrošināšanas kompānija, saņemšanas;
13.1.2. starpmaksājumi tiek veikti ne biežāk kā reizi kalendārajā mēnesī, maksājumu veicot 20 (divdesmit) kalendāro dienu laikā pēc abu Pušu apstiprināta akta par iepriekšējā mēnesī izpildītajiem darbiem  un  Izpildītāja atbilstoša rēķinu saņemšanas.
13.2. Pievienotās vērtības nodoklis (PVN) būvdarbiem piemērojams saskaņā ar 01.01.2013. likuma “Pievienotās vērtības nodokļa likums” 142.panta noteikumiem.

14. Pušu atbildība
14.1. Pusei ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāli pamatoti pierādīta zaudējumu nodarītajā vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem. 
14.2. Pasūtītājs tiesīgs Izpildītājam piemērot līgumsodu:
14.2.1. par Līguma 15.2.punktā noteiktā termiņa kavējumu (ja Izpildītājs nav pildījis Līguma 15.3.punkta noteikumus) – 0.2 % (divu procentu desmitdaļas) apmērā no Pasūtītāja kopējo apmaksāto Darbu vērtības par katru kavējuma dienu, bet ne vairāk par 10% (desmit procentiem) no Pasūtītāja kopējo apmaksāto Darbu vērtības bez PVN;
14.2.2. par Līguma 3.1., 3.2., 3.3.punktos noteikto termiņu kavējumu – 150 EUR (viens simts piecdesmit euro) apmērā par katru kavējuma dienu, bet ne vairāk par 10 % (desmit procentiem) no  Līgumcenas bez PVN.
14.2.3. par Darbu izpildes grafikā norādīto Darbu termiņa kavējumu, ja tas radies Izpildītāja vainas dēļ un/vai Izpildītājs nav informējis Pasūtītāju par termiņa kavējuma iemesliem- 150 EUR (viens simts piecdesmit euro) apmērā par katru kavējuma dienu, bet ne vairāk par 10 % (desmit procentiem) no Līgumcenas bez PVN.
14.3. Neviena no Pusēm neatbild par zaudējumiem un Līgumā noteikto saistību neizpildi, kas radušies nepārvaramas varas (force majeure) apstākļu iestāšanās rezultātā, piemēram, dabas katastrofas, ugunsgrēki, sociālie konflikti, kā arī jaunu normatīvo aktu ieviešana, kas aizliedz Līgumā paredzēto darbību vai tādu objektīvu no Pusēm neatkarīgu apstākļu dēļ, kurus tie nav varējuši paredzēt un novērst to nelabvēlīgās sekas. Par nepārvaramas varas apstākļiem nav uzskatāma vispārēja cenu celšanās, t.sk. degvielas, elektroenerģijas, gāzes u.c. cenu paaugstināšanās, vispārēja inflācija valstī, valūtas kursu svārstības un citi biznesa riski.
14.4. Katra no pusēm 3 (trīs) darbdienu laikā informē otru pusi par augstāk minētās nepārvaramas varas iestāšanos. Šādā gadījumā Puses savstarpēji vienojas par Līguma Darbu izpildes termiņu pagarināšanu un/vai Līgumā norādītās līgumcenas pārskatīšanu, vai Līguma izbeigšanu.
14.5. Pasūtītājs nenes atbildību par Izpildītāja saistībām, kuras tas uzņēmies attiecībā pret trešajām personām, lai nodrošinātu Līguma izpildi. Jebkādas šāda veida saistības vai līgumi kļūst Pasūtītāja saistoši tikai ar Pasūtītāja tiešu un nepārprotamu rakstisku piekrišanu.

15. Termiņi un līguma darbība
15.1. Līgums stājas spēkā no tā abpusējas parakstīšanas dienas un ir spēkā līdz Pušu pilnīgai saistību izpildei vai līdz Puses ir panākušas vienošanos par Līguma laušanu. 
15.2. Ievērojot Līguma noteikumus, Izpildītājs Līgumā paredzētos Darbus veic …………. laikā (saskaņā ar Pretendenta piedāvājumu) no Līguma noslēgšanas dienas. 
15.3. Par jebkādu iespējamo Darbu izpildes grafikā norādīto termiņu kavējumu, neatkarīgi no šāda iespējamā kavējuma iemesla, Izpildītājam ir pienākums rakstveidā informēt Pasūtītāju Līgumā noteiktajā kārtībā, pēc to apstākļu iestāšanās, kas var radīt termiņu kavējuma risku. Šāda Pasūtītāja informēšana neatbrīvo Izpildītāju no pienākuma izpildīt Darbus Darbu izpildes termiņā un nerada pamatu Darba izpildes termiņa pagarinājumam, izņemot šajā Līgumā tieši paredzētos gadījumus. Izpildītāja pienākums ir vienmēr pielikt vislielākās pūles un veikt visas nepieciešamās darbības, lai minimizētu jebkādu Darbu izpildes un citu saistību izpildes kavējumu, neatkarīgi no šāda kavējuma iemesliem. 
15.4. Ja Līguma darbības laikā rodas no Izpildītāja neatkarīgi apstākļi, kas kavē Līguma izpildi noteiktajā termiņā, Izpildītājs laikus, bet ne vēlāk kā 3 (trīs) darba dienas pēc apstākļu iestāšanās, informē par to Pasūtītāju. Šādā gadījumā Puses ir tiesīgas vienoties par citu Līguma izpildes termiņu un Pasūtītājs nepiemēro 14.2.3.punktā minēto līgumsodu. Uz šo punktu nav attiecināmi nepārvaramas varas apstākļi (force majeure). 
15.5. Pusēm ir tiesības jebkurā brīdī izbeigt Līgumu, par to rakstiski vienojoties un nosūtot par to rakstisku paziņojumu otrai Pusei, ar elektroniskā pasta starpniecību, izmantojot drošu elektronisko parakstu. 
15.6. Pusēm ir tiesības vienpusēji atkāpties no Līguma, 20 (divdesmit) kalendārās dienas iepriekš par to informējot otru Pusi, ja:
15.6.1. Pasūtītājs ir noslēdzis līgumu par būvuzraudzību, informējis Izpildītāju par to, bet Izpildītājs neuzsāk Līgumā paredzētos Darbus 14 (četrpadsmit) kalendāro dienu laikā pēc Līguma spēkā stāšanās dienas; 
15.6.2. Darbi tiek kavēti tādā apmērā, ka to pabeigšana nav iespējama Līguma paredzētajā termiņā un Izpildītājs nav izpildījis Līguma 15.3. un 15.4 punktu noteikumus. Par šādu termiņa kavējumu tiek uzskatīts Izpildītāja vainas dēļ kavēts Darbu izpildījums vairāk par 20 (divdesmit) kalendārajām dienām; 
15.6.3. Darbi tiek veikti neatbilstoši Līguma dokumentu prasībām, kvalitātes vai tehnoloģijas prasībām, kā arī pēc atgādinājuma netiek uzsākta defektu novēršana; 
15.6.4. Izpildītājs kādā citā veidā nepilda Līgumā noteiktās saistības (piemēram: Darbos tiek izmantoti Piedāvājumā nenorādīti vai ar Pasūtītāju nesaskaņoti būvizstrādājumi); 
15.6.5. Līguma izpildes laikā Izpildītājam ir uzsākts maksātnespējas process, likvidācija, tā darbība tiek izbeigta vai pārtraukta, vai ir apturēta tā saimnieciskā darbība; 
15.6.6. ja Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas (NATO) dalībvalsts noteiktās sankcijas;
15.6.7. Izpildītājs Līgumā noteiktajā kārtībā un termiņā nav iesniedzis Pasūtītājam Līgumā atrunātās garantijas;
15.6.8. Izpildītājs Līguma noslēgšanas vai tā izpildes laikā sniedzis nepatiesas vai nepilnīgas ziņas vai apliecinājumus;
15.6.9. Izpildītājs ir nodevis saviem spēkiem veicamo Darbu izpildi apakšuzņēmējam vai Darbus veic ar Pasūtītāju nesaskaņots apakšuzņēmējs;
15.6.10. nepārvaramas varas apstākļi (force majeure) ilgst vairāk kā 2 (divi) kalendāros mēnešus;
15.6.11. iestājušies apstākļi, kas apgrūtina vai padara neiespējamu Līgumā noteikto saistību izpildi kādai no Pusēm.
15.7. Līguma 15.6.punktā minētajos gadījumos Pasūtītājs neatlīdzina Izpildītājam un ar viņu saistītajām personām nekādus zaudējumus.
15.8. Atlīdzības prasījumi iesniedzami rakstiski 6 (sešu) kalendāro mēnešu laikā pēc Līguma laušanas dienas.
15.9. Ja Līgums tiek pārtraukts pirms termiņa no Izpildītāja puses, Objekts tiek atstāts drošā un no trešo personu darbībām pasargātā stāvoklī, par Izpildītāja līdzekļiem vai arī Pasūtītājs šim mērķim ir tiesīgs ieturēt garantijas nodrošinājumu. Ja Līgums tiek lauzts pirms termiņa pēc abpusējas vienošanās, Puses vienojas, kādā kārtībā tiek segti izdevumi Objekta sakārtošanai drošā un no trešo personu darbībām pasargātā stāvoklī.

16. Līguma grozījumi un izmaiņas
16.1. Puses grozījumus Līgumā var veikt saskaņā ar Sabiedrisko pakalpojumu sniedzēju iepirkuma likuma 66.pantā norādītajā kārtībā un apmērā.
16.2. Par grozījumiem Līgumā tiek uzskatīti:
16.2.1. Darbos izmantojamo būvizstrādājumu nomaiņa, ja nomaināmo būvizstrādājumu cenas atšķiras no Līgumā norādītajām cenām; 
16.2.2. grozījumi Darbu apjomos; 
16.2.3. grozījumi Līguma termiņos, ja termiņa kavējumi rodas no Pusēm neatkarīgu iemeslu dēļ, kurus tās nevarēja paredzēt slēdzot Līgumu; 
16.2.4. izmaiņas Līguma summā, ja Līguma grozījumu vērtība, ko noteic kā visu secīgi veikto grozījumu naudas vērtību summu, nesasniedz 15% (piecpadsmit procentus) no sākotnējās līgumcenas. Sākotnējā Līgumcena ir 4.1. punktā noteiktā līgumcena pirms indeksācijas (ja tiek piemērota).
16.2.5. izmaiņas Līguma summā, ja tās radušās cenu indeksācijas rezultātā, saskaņā ar Līguma 4.7. punktu.
16.3. Darbos izmantojamo būvizstrādājumu nomaiņu var ierosināt:
16.3.1. Pasūtītājs jebkurā brīdī;
16.3.2. Izpildītājs Līgumā noteiktajos gadījumos.
16.4. Pasūtītājs, ierosinot būvizstrādājumu nomaiņu, par noteikumiem vienojas ar Izpildītāju. 
16.5. Izpildītājs ir tiesīgs ierosināt Darbos izmantojamo būvizstrādājumu nomaiņu, ja netiek pasliktināta Darbu kvalitāte, šādos gadījumos:
16.5.1. būvizstrādājumu nomaiņa samazina Līguma cenu;
16.5.2. būvizstrādājumu var veicināt Darbu izpildi īsākos termiņos;
16.5.3. būvizstrādājumi tiek aizstāti ar augstākas kvalitātes materiāliem.
16.6. Izpildītājs, ierosinot būvizstrādājumu nomaiņu, informē par to Pasūtītāju un Būvuzraugu, iesniedzot būvizstrādājumu nomaiņas aktu, kā arī norāda maiņas pamatojumu. Par turpmāko būvizstrādājumu maiņu visas iesaistītas Puses vienojas atsevišķi. 
16.7. Līgumsods par Līgumā noteikto termiņu kavējumu netiek piemērots, ja Izpildītājs iepriekš Pasūtītāju ir rakstiski informējis par Līguma izpildes termiņa kavējuma iemeslu un darījis visu iespējamo, lai kavējums būtu pēc iespējas īsāks un kavējuma iemesls ir:
16.7.1. Darbu gaitā atklājušies papilddarbi;
16.7.2. Darbu izpildei nepiemēroti klimatiskie apstākļi, vides faktori vai trešo personu noteiktie ierobežojumi;
16.7.3. objektīvi, no Pušu rīcības neatkarīgi apstākļi, kurus Izpildītājs iepriekš nevarēja paredzēt.
16.8. Palielināts Darbu apjoms, kas radies Izpildītājam izmainot Darbu veikšanas metodi (tehnoloģiskais paņēmiens), nav uzskatāms par Līguma izmaiņām, ja šādu Darbu veikšanas metode nav saistīta ar izmaiņām Būvprojektā.

17. Noslēguma noteikumi
17.1. Līgumā neatrunātās Pušu savstarpējās tiesiskās attiecības kārtojamas saskaņā ar Latvijas normatīvo aktu noteikumiem. 
17.2. Strīdus, kas Pusēm rodas saistību izpildes gaitā, Puses risina savstarpēju pārrunu ceļā. Vienošanās par strīda atrisināšanu noformējama rakstiski un Puses to abpusēji paraksta. Minētā vienošanās pievienojama pie Līguma. Ja vienošanās netiek panākta 30 (trīsdesmit) kalendāro dienu laikā, tad strīdus risina tiesā Latvijas Republikas normatīvajos aktos noteiktajā kārtībā.
17.3. Visa informācija, kuru Izpildītājs saņem no Pasūtītāja vai iegūst Darbu izpildes procesā, izmantojama tikai un vienīgi Darbu izpildei. Tās izmantošana citiem mērķiem ir pieļaujam tikai ar Pasūtītāja piekrišanu un katrā gadījumā atsevišķi. 
17.4. Informācijas apmaiņa starp Pusēm var notikt arī izmantojot e-pasta saraksti, kas kļūst par Līguma neatņemamu sastāvdaļu. 
17.5. Ziņojumi vai rīkojumi, kas tiek doti saskaņā ar Līgumu, Pusēm jānoformē rakstiski. Par rakstisku ziņojumu vai rīkojumu tiek uzskatīti:
17.5.1. ziņojumi un rīkojumi, kas tiek norādīti būvdarbu žurnālā;
17.5.2. rasējumi vai kādi citi tehniski dokumenti, kuros fiksētas izmaiņas un kurus Pasūtītājs iesniedz Izpildītājam.
17.5.3. Ja kādai no Pusēm tiek mainīti rekvizīti vai Līgumā noteiktās Pušu kontaktpersonas vai to kontaktinformācija, attiecīgā Puse rakstiski paziņo par to otrai Pusei. Ja Puse neizpilda šī punkta nosacījumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju attiecībā pret otras Puses sniegto informāciju. 
17.6. Pasūtītājs pilnvaro …………:
17.6.1. [bookmark: _Hlk202187291]parakstīt aktus par Darbu pabeigšanu Objektā;
17.6.2. pieņemt izpildītos Darbus, parakstot aktus par izpildītājiem Darbiem un Darbu pieņemšanas – nodošanas aktus.
17.7. Izpildītājs pilnvaro ………….:
17.7.1. parakstīt aktus par Darbu pabeigšanu Objektā;
17.7.2. nodot izpildītos Darbus, parakstot aktus par izpildītājiem Darbiem un Darbu pieņemšanas – nodošanas aktus.
17.8. Līgums sagatavots latviešu valodā uz …… (……..) lapām, ar ………(…….) pielikumiem. Puses Līgumu paraksta ar drošu elektronisko parakstu, kurš satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Katrai Pusei ir pieejams abpusēji parakstīts Līgums elektroniskā formātā.

18. Pušu juridiskās adreses un rekvizīti

	
Pasūtītājs:

